İkinci Sarkisyan: Ermənistan prezidentinin kreslosuna düşən\n16:56 03 Mart 2018 Oxunub : 13245\n"Ordu qiyam edir. Deyirlər, çar saxtadır”. Siz Ermənistanın Konstitusiyasını oxumasanız da, ən azından, "İvan Vasilyeviç peşəsini dəyişir" filminə baxmamış olmazsınız. Armen Sarkisyanın İngiltərə vətəndaşı olması həmin filmdəki səhnəni xatırladır. Çünki hələ İvan Qroznı dövründən çarın yalançı olub-olmaması məsələsi çox əhəmiyyətli olub".\nBu fikirləri dünən Ermənistan parlamentində Armen Sarkisyanın prezidentliyə namizədliyinin müzakirəsi zamanı "Yelk" partiyasından olan deputatlardan biri səsləndirib. Səbəb isə Sarkisyanın hələ də İngiltərə vətəndaşı olması barədə şübhələrdir. Halbuki ölkə konstitusiyası Ermənistanın birinci şəxsinin ikili vətəndaşlığı məsələsini qəbul etmir.\nLakin İkinci Sarkisyan iddia edib ki, 02 dekabr 2017-ci ildən Britaniya vətəndaşlığından çıxıb və yalnız Ermənistan vətəndaşı olub. Onun namizədliyini irəli sürən hakim Respublika Partiyası və Daşnaksütyunun parlament fraksiyası Armen Sarkisyanın ölkə konstitusiyasına müvafiq olaraq, son 6 ildə Ermənistan vətəndaşı olduğunu iddia etsələr də, müxalif "Yelk" partiyası 2011-2014-cü illərdə “Eurasia House International” təşkilatının Britaniya vergi orqanlarına təqdim etdiyi vergi hesabatında təşkilatın direktoru Armen Sarkisyanın vətəndaşlığı hissəsində “british” qeydinin olduğunu isbat edib.\n"Yelk" İkinci Sarkisyanın İngiltərə vətəndaşı olduğunu sübut edən onlarla sənədin mövcudluğunu göstərib. Lakin parlament müzakirələri zamanı ortaya qoyulan bütün faktlara baxmayaraq, ertəsi gün İkinci Sarkisyan Ermənistanın dördüncü prezidenti seçilib.\nErmənistan və Ukrayna arasındakı tək oxşarlıq hər ikisinin başına biznesmen şəxsin gətirilməsidir. "Şokolad kralı" Poroşenko kimi "Tetris" kralı Sarkisyan da biznesmendir. "Knightsbridge" holdinqinin rəhbəri olan yeni prezident həm də telekommunikasiya, texnologiya, multimedia kənd təsərrufatı, daşınmaz əmlak, energetika sahələrini əhatə edən 25 böyük şirkətə başçılıq edir. Onun biznesi Böyük Britaniya, Rusiya, Çin, Çexiya, Polşa, Monqolustan, Ukraynada milyonlarla dollar gəlir gətirir. Ermənistandakı məşhur Amulsar qızıl mədənindən gəlir götürülməsinə İngiltərə kral ailəsini də şərik edən Sarkisyan bununla özünə böyük dəstək qazanıb. Onun İngiltərədəki tərəfdarlarından biri bir neçə il əvvəl Türkiyədəki ofisi partladılmış HSBC bankıdır.\n2009-cu ildən "Yerevan - mənim məhəbbətim" fonduna rəhbərlik edən Armen Sarkisyan Serj Sarkisyanla dil tapa bilməyərək paytaxtda bəzi sosial layihələri yarımçıq qoymalı olmuşdu. Onun planlarına həm də uydurma "soyqırım" memorial kompleksi yaxınlığında Milli park salmaq və Diaspora muzeyi yaratmaq daxil idi.\nDoğrudur, Ermənistandakı siyasi sistem dəyişikliyi əsasən Rusiyanın üstün mövqeyini qoruyub saxlayır. Çünki yeni prezident, Qərbdə yaxın əlaqələri olsa da, əsaslı səlahiyyətlərə malik olmayan, hətta simvolik şəxs olacaq. O, əsas iki sahədə - müdafiə və xarici siyasət məsələlərində söz sahibi olmaq hüququndan tam məhrum edilib. Silahlı qüvvələr artıq prezidentə yox, müdafiə nazirinə tabe olacaq. Müharibə dövründə Ali Baş komandan isə baş nazir özü olacaq.\nHazırda və yaxın gələcəkdə Ermənistanda rusiyayönümlü qüvvələr əsas söz sahibi olaraq qalacaqlar. Bu, regional proseslərə və Qarabağ məsələsinə də öz birbaşa təsirini göstərəcək. Lakin ölkənin siyasi sistemi dəyişibsə, bir gün oyunçular da yerini dəyişə bilər və simvolik olaraq rusiyapərəst şəxs prezident, qərbpərəst şəxs baş nazir ola bilər. Məhz belə olarsa bu, 300 illik ənənəvi Rusiya təsirinin aradan qaldırılması və əsl “yuxarıdan inqilab” olar.\nTeqlər: #Ermənistan #Sarkisyan


Gürcüstan patriarxı Azərbaycanın ərazi bütövlüyünün pozulması ilə bağlı dərin narahatlığını bildirib - Report.az\nGürcüstan patriarxı Azərbaycanın ərazi bütövlüyünün pozulması ilə bağlı dərin narahatlığını bildirib\nGürcüstan patriarxı Azərbaycanın ərazi bütövlüyünün pozulması ilə bağlı dərin narahatlığını bildirib II İliya ümidvar olduğunu bildirib ki, Azərbaycanın ərazi bütövlüyü bərpa ediləcək 6 Noyabr, 2015 21:37\nBakı. 6 noyabr. REPORT.AZ/ Gürcüstan Pravoslav Kilsəsinin Patriarxı II İliya Azərbaycanın ərazi bütövlüyünün pozulmasına görə dərin narahatlığını ifadə edib.\n"Report" xəbər verir ki, bunu patriarx noyabrın 6-da Gürcüstana səfər edən Azərbaycan prezidenti İlham Əliyev ilə görüşü zamanı dilə gətirib.\nAzərbaycan prezidentini səmimiyyətlə salamlayan patriarx II İliya ulu öndər Heydər Əliyev və Prezident İlham Əliyev ilə şəxsi münasibətlərini yüksək dəyərləndirib. O qeyd edib ki, Azərbaycan ilə Gürcüstan arasındakı münasibətlər nümunə xarakteri daşıyır. Hər iki dövlət Qafqazda sülhü və əmin-amanlığı qorumaq üçün səylərini əsirgəmir. Ölkələrimiz arasında siyasi əlaqələrin yüksək səviyyədə olduğunu vurğulayan Gürcüstan Pravoslav Kilsəsinin Patriarxı bundan sonra da xalqlarımızın sülh və firavanlıq şəraitində yaşayacaqlarını bildirib. II İliya ölkələrimizin dini sahədə münasibətlərinin də çox yaxşı olduğunu deyib.\nGürcüstanda 300-dən çox məscidin fəaliyyət göstərdiyini qeyd edən Pravoslav Kilsəsinin Patriarxı Azərbaycan prezidenti İlham Əliyevə ölkəmizdə yaşayan gürcülərə göstərilən yüksək diqqətə görə minnətdarlığını bildirib. O, Azərbaycanda Gürcüstanın yepiskopunun olması və bir sıra digər dini məsələlərlə bağlı fikirlərini çatdırıb. Azərbaycan və Gürcüstanın ərazi bütövlüyünün pozulmasına görə dərin narahatlığını vurğulayan II İliya ümidvar olduğunu bildirib ki, hər iki ölkənin ərazi bütövlüyü bərpa ediləcək. Gürcüstana Azərbaycandan təbii qazın verilməsi ilə bağlı Prezident İlham Əliyevə təşəkkürünü çatdıran Patriarx II İliya ölkələrimiz arasında bundan sonra da münasibətlərin yüksək səviyyədə olacağına inamını ifadə edib.\nGürcüstan Pravoslav Kilsəsinin Patriarxı ilə Bakıdakı səmimi görüşlərini xatırladan Prezident İlham Əliyev Azərbaycanda II İliyaya böyük hörmət bəsləndiyini vurğuladı. Dövlətimizin başçısı Gürcüstanın dini liderinin fəaliyyətinin hər zaman regionda sülhün bərqərar olmasına, bütün münaqişələrin həllinə, dünyadakı dinlərarası münasibətlərdə qarşılıqlı anlaşmaya, qarşılıqlı hörmətə və sülhə əsaslandığını dedi. Prezident İlham Əliyev çoxmillətli və çoxkonfessiyalı Azərbaycan və Gürcüstanın digər ölkələr üçün ümumbəşəri dəyərlərə sadiqlik nümunəsi olduqlarını xüsusi vurğuladı. Marneulidə Azərbaycan icması ilə görüşünə toxunan dövlətimizin başçısı ölkəmizdə yaşayan gürcülərə də yüksək münasibət göstərildiyini bildirdi. Müstəqillik dövründə ölkələrimiz arasında strateji münasibətlərin formalaşdığını deyən Prezident İlham Əliyev bu baxımdan Gürcüstana rəsmi səfəri zamanı dövlət başçılarının imzaladıqları Birgə Bəyannamənin əhəmiyyətini xüsusi qeyd etdi. Dövlətimizin başçısı Azərbaycan və Gürcüstanın ərazi bütövlüyünün bərpasının hər iki ölkənin dinamik inkişafı üçün zəruriliyini vurğuladı. Prezident İlham Əliyev ölkələrimizin beynəlxalq qurumlar çərçivəsində fəal qarşılıqlı fəaliyyətinin mövcud olduğunu bildirib.\nSOCAR-ın Gürcüstandakı fəaliyyətini yüksək dəyərləndirən Prezident İlham Əliyev hər iki ölkənin uğurlu gələcəyinin yalnız sıx qarşılıqlı əməkdaşlıq sayəsində mümkün olduğunu dedi. Dövlətimizin başçısı Gürcüstana rəsmi səfərinin iki ölkə arasında əməkdaşlıq və qardaşlığın daha da möhkəmlənməsinə xidmət edəcəyinə əminliyini vurğulayıb.\nPatriarch of the Georgian Orthodox Church concerned over the violation of territorial integrity of Azerbaijan and Georgia\nDeputat: "Azərbaycanda insan hüquqları Avropanın əksər ölkəsindən daha yüksək səviyyədə qorunur"\n23 Oktyabr, 2019 12:58\n23 Oktyabr, 2019 12:57\n23 Oktyabr, 2019 12:53


AC Contactors Termal Rölesi, Magnetic Starters - Jiebang\nKapasitif contactor keçid\nKöməkçi Əlaqə Group\nJiebang məhsul material xüsusiyyətləri\n· Pure mis coil: aşağı istilik nəsil, uzun ömür və açılan-in gərginlik 85% və 110% arasındadır.\n· Silver yüngül əlaqə: gücü və daha çox elektrik keçiriciliyi daşıyan daha yük gümüş yüngül əlaqələrin 4 dəstləri.\n· Silikon polad əsas 32 ədəd suction hamar edir, istilik israf güclü və maşın uzun müddət istilik asan deyil.\nQarşılıqlı fayda və uzunmüddətli əməkdaşlıq.\nYarandığı ilk gündən\nşirkət fəal xarici qabaqcıl texnologiya təqdim və daim məhsullarının yaxşılaşdırılması və inkişaf etmişdir.\nJBC1-D4011 (LC1-D4011) Yeni AC Contactor\nYazın və signification ①Ma ...\nJBH8-63 Series Məişət AC Contactors\nYazın və signification ① A ...\nJBX9 2P Series AC Contactors üçün Air Conditioning\nYazın və signification ① C ...\nJBR2 (LR2-33) Termal overload relay\nLtd. Zhejiang Jiebang Electric Co., Liushi Town, Çin elektrik paytaxtı mərkəzində yerləşir, bu yüksək texnologiya müəssisənin bir texnologiya tədqiqat və inkişaf, istehsal, satış və xidmət toplusudur. Şirkət yerli və xarici maşın istehsal müəssisələrinin xidmət dəstəkləyən bir sıra təmin etmək üçün zəngin istehsal təcrübə və güclü dəstək gücü ilə, yüksək keyfiyyətli və etibarlı contactor, istilik overload rele, maqnit başlanğıc və digər məhsullar prodiuction ixtisaslaşmış və ötürülməsi və paylanması sənayesi.\nAC contactor strukturu və prinsipi\n/ 08/2019 Dekabr\nA contactor üç komponentdən ibarətdir\nBizim məhsul və ya Fiyat haqqında suallarınız üçün, bizə müraciət edin və biz 24 saat ərzində əlaqə olacaq.


Tələbə-həkimdən təsirli epizod: “Üzü-gözü qan içində olan əsgər yenə də...\naccess_time13/01/2021 13:20 folder_openCəmiyyət\n“...Yoldaşını düşünürdü. Mən indiyədək belə bir vəfa, sadiqlik nümunəsi görməmişdim”\n“Həm də döyüşdən gəldiklərinə görə, bəziləri çox aqressiv idi”\n“Hətta tibbi müdaxiləyə qarşı çıxır, yenidən hərb meydanına, dostlarının yanına qayıtmaq istədiklərini deyirdilər”\nVətən müharibəsindəki qələbənin müəllifləri, sözsüz ki, ilk növbədə döyüşçülərimizdir. Onlar canları, qanları hesabına bizə bu sevinc göz yaşlarını bəxş etdilər. Amma gərək səhiyyə işçilərimizi də unutmayaq. Çünki həkimlərimiz yüzlərlə yaralı əsgərin ailələrinə sağ-salamat qovuşması üçün, yeri gələndə öz ailələrini unutdular. Günlərlə yuxusuz qaldılar, yaralının doğmalarıtək əllərini açıb dua etdilər…\nOnların arasında tələbələr də var idi. BDU-nun Biologiya fakültəsinin IV kurs tələbəsi Qiyas Heydərov Vətən müharibəsi yaralılarına tibbi yardım göstərən təbiblərdəndir. O, “Sherg.az”a özünün fədəkarlığı barədə bunları deyib:\n“Mən 2019-cu ildən Azərbaycan Tibb Universitetinin Tədris Cərrahiyyə klinikasında işləyirəm. 2000-ci ilin aprelindən avqustun ortalarınadək burada koronaviruslu xəstələrlə məşğul olurduq. Sonra klinikamız təmirə bağlandı. Ardınca isə Vətən müharibəsi başlandı. Sentyabrın 27-dən bu yana yaralı əsgərlərimizin şəfa tapmasına çalışıram.\nƏslində klinikada işləməsəydim belə, indiki məqamda onlara kömək olmaq üçün könüllü müraciət edərdim. Çünki bu, bizim borcumuzdur. Əgər hərbçilərimiz torpaq qarşısındakı borclarını layiqincə ödədilərsə, bunu, əlbəttə, biz də etməliyik. İnanın, çox çətin idi- zamanla mübarizə aparırdıq.\nƏsgərlərimizin taleyini saniyələr həll edirdi. Ona görə də çox zaman saatın əqrəblərini tutub saxlamaq istəyirdik. Həm də döyüşdən gəldiklərinə görə, bəziləri çox aqressiv idi. Hətta tibbi müdaxiləyə qarşı çıxır, yenidən hərb meydanına, dostlarının yanına qayıtmaq istədiklərini deyirdilər. Mən indiyədək belə bir vəfa, sadiqlik nümunəsi görməmişdim. Üzü-gözü qan içində, bədənində onlarca qəlpə yarası olan əsgər özünü unudub, yoldaşını düşünürdü”.\nO, hələ də ağ xalatı çıxarmadığını deyib:\n“ Normal iş günü 8 saat olmasına rəğmən, iki dəfə çox işləyirdik. Şükür, Allahın da köməkliyi ilə xeyli əsgərimizi sağaldıb, həyati təhlükələrini dəf edə bildik. Artıq elə vəziyyət yaranmışdı ki, bizi Füzuliyə ezam etmək məsələsi gündəmə gəlmişdi. Əlbəttə, məmnuniyyətlə gedərdim. Amma bir neçə gün sonra müharibənin bitdiyini öyrəndik. Hələ mülki həyata qayıtmamışam.\nVə bunun nə vaxt olacağını bilmirəm. Yaralı hərbçilərimizə şəfa verməkdəyik. Əgər koronavirusa yoluxanların sayı növbəti dəfə artarsa, yenidən əvvəlki fəaliyyətimə qayıdacam.\nFürsətdən istifadə edib, bu müddət ərzində məni başa düşdüklərinə, lazımi dəstəyi verdiklərinə görə, fakültə rəhbərliyinə və müəllimlərimə minnətdarlığımı bildirəm. Sonda bunu demək istəyirəm: həyatın nə qədər gözəl olduğunu yalnız onunla vidalaşmağa yaxın olanda anlayırsan.\nOxucularımızdan xahiş edirəm ki, özlərini qorusunlar. Biz hər iki düşmənə birlikdə qalib gələk”.


05:49, 2 oktyabr 2014 versiyası\n58 bayt əlavə edildi , 5 il öncə\n05:47, 2 oktyabr 2014 versiyası (redaktə)\n05:49, 2 oktyabr 2014 versiyası (redaktə) (əvvəlki halına qaytar)\nƏn qədim zamanlardan [[Azərbaycan]] daim yadellilərin hücumlarına məruz qalıb. Ona görə də Azərbacan ərazisi müdafiə məqsədilə tikilən istehkam və qalalarla zəngindir. Bunlardan biri də Əsgəran qalasıdır. Əsgəran qalası [[Şuşa]]nın təxminən 24, [[Xocalı]]nın 5 km -liyində və [[Ağdam]] şəhərinin 12 km cənubunda [[Qarqarçay]]ın sağ və sol sahillərində dağ döşündə yerləşir. Burada dağlar eni təqribən 500 m-ə çatan çayın vadisinə və qalanın divarları ilə əhatələnən böyük olmayan dərəyə yaxınlaşır.<ref>http://portal.azertag.az/node/1427#.VCznJz_RpkY</ref>\nQalanın salınması [[Qarabağ xanlığı]]nın yüksəliş dövrü ilə əlaqəli olub, Qarqar çay vadisini qapayaraq yalnız çay tərəfdən kiçik keçid yaratmaq məqsədini güdürdü. Əsgəran qalasının bu cür yerləşməsi onun çayın hər iki sahili boyunca sağ və sol sahilində tikilmişdir. Qalanın sağ sahil (şərqi) istehkamı bürclərlə möhkəmləndirilmiş ikiqat daş divarlarmdan ibarətdir. Bütün bürclər ikimərtəbəli olub, bir-birlərilə ikimərtəbəli qala dəhlizləri ilə birləşdirilmişdir. Relyefə uyğun olaraq dəhliz bir bürcün birinci mərtəbəsini digər bürcün ikinci mərtəbəsi ilə birləşdirir. Dağ keçidindən müdafiə olunan kənar şərq bürc xüsusi formalı otaqların yaratdığı kompleksindən ibarətdir. Qalanın sol sahil hissəsi (qərb) isə bir müdafıə həlqəsində birləşən düzbucaqlı trapesiya şəkilli istehkamlardan ibarətdir. Burada relyef nəzərə almmaqla inşa olunmuş qala divarları altı bürclə möhkəmləndirilmişdir. Qarqar çayından başlayaraq dağa doğru uzanan qala divarları qala həyətini əmələ gətirir.\nMənbə — "https://az.wikipedia.org/wiki/Xüsusi:MobileDiff/3070355"


Müzəffər Ali Baş Komandan İlham Əliyevin rəhbərliyi ilə qəhrəman Azərbaycan ordusu tərəfindən işğalçılardan azad edilmiş ərazilərdə intensiv tikinti-quruculuq işləri həyata keçirilir. Ölkə rəhbərliyinin birbaşa nəzarəti altında, hazırda Respublikamızın qarşısında duran ən ümdə vəzifə — Qarabağda iri miqyaslı bərpa işləri təxirə salınmadan icra edilir.\nBu gün Qarabağda Füzuli rayonunun ərazisi böyük tikinti meydanını xatırladır. Buradan Şuşa şəhərinə çəkilən Zəfər yolu Köndələnçay və Quruçay hövzələrindən keçir. Qədim abidələrlə zəngin olan bu iki çayın arasını mübaliğəsiz olaraq “Kiçik Mesopotamiya” adlandırmaq olar. Təsərrüfat həyatı üçün əlverişli və münbit bir məkan olan bu çayların arasında Qədim Daş dövründən (Azıx və Tağlar mağaraları) Son Orta əsrlərə qədərki tarixi mərhələləri əhatə edən tarixi-arxeoloji abidələr mövcuddur. Buradakı zəngin təbii və mədəni landşaftı mühafizə edib qorumaq üçün ərazinin təcili şəkildə tarixi qoruq elan edilməsinə ehtiyac duyulur.\nAzərbaycan Avtomobil Yolları Dövlət Agentliyindən daxil olmuş məlumata görə inşa edilən Zəfər yolunun marşrutunda, Füzuli rayonu ərazisində kurqanların olduğu bildirilirdi. Bu məlumatı yoxlamaq üçün 6 may 2021-ci il tarixində Füzuli rayonuna bir günlük səfərdə olduq. Tikinti mütəxəssisləri ilə birgə abidələrə zərər vurmamaq məqsədilə inşaat işlərinin dayandırıldığı sahəyə baxış keçirdik. Müəyyən edildi ki, Şəkərcik kəndi yaxınlığında, inşa edilən Zəfər yolunun 35,4 km-də, qeyd olunan kəndin qəbiristanlığının ətrafında hündürlüyü 10 m-ə yaxın olan iki təpə yerləşir. Onların birinin diametri 35 m, digərinin diametri isə 40 m-dir. Çox böyük ehtimalla bu təpələr iri ölçülü kurqan tipli qəbir abidələridir. İşğal dövründə bu təpələrin hər birinin qərb ətəyində bir səngər qazılmışdır. Kurqanlar Şəkərcik kəndinin qəbiristanlığı ilə Köndələnçay üzərində tikilmiş su bəndinin arasındakı ərazidədir. Eyni zamanda, bu sahədə Xocalı-Gədəbəy mədəniyyətinə aid Son Tunc-İlk Dəmir dövrünün yaşayış yerinin əlamətləri olan obsidiandan (vulkanik şüşə) hazırlanmış alətlər və saxsı qab fraqmentləri toplanıldı. Xatırladaq ki, hələ ötən əsrin 60-70-ci illərində arxeoloq Q.İsmayılzadə tərəfindən bu ərazidə – Köndələnçayın sağ sahilində bəhs olunan dövrə aid Şəkərciktəpə yaşayış yeri qeydə alınmış və oradan yerüstü maddi-mədəniyyət nümunələri aşkar edilmişdir.\nOnu da qeyd edək ki, baxış keçirilən sahənin sıx və hündür otlarla örtülü olması, eyni zamanda güclü yağışdan sonra ətraf yerlərin palçıqlı olması ərazidə geniş müşahidələr aparmağa imkan verməmişdir. İstənilən halda bu sahə kurqanlarla birlikdə tarixi-arxeoloji əhəmiyyətə malikdir. Gələcəkdə arxeoloji qazıntılar göstərilən abidələrin təyinatı barədə daha dəqiq fikir yürütməyə imkan verəcəkdir.\nQısa müddətli tədqiqat zamanı Füzuli şəhərinin şimal-şərqində, Zəfər yolu ilə Köndələnçay arasında, təxminən 650 m (şərq-qərb) x 350 m (şimal-cənub) sahəni əhatə edən məşhur Qarabulaq kurqan çölünə də nəzər yetirilmişdir. Burada iri ölçülü 20-dən artıq kurqan vardır. Hələ XIX əsrin sonlarında Moskva Arxeoloji cəmiyyətinin üzvü A.A.İvanovski bu kurqanlardan beşini qazmışdır. Əlbəttə, onun bu fəaliyyəti arxeoloji qazıntı qaydalarına zidd olaraq kurqanların yalnız mərkəzi hissəsinin qazılması ilə həyata keçirilmişdir.\nBundan əlavə, inşa edilən Əhmədbəyli-Füzuli-Şuşa yolunun 26-cı km-də, Füzuli şəhərinin xarabalıqlarına aparan köhnə Qaraxanbəyli-Füzuli yolunun sol kənarında, Ələsgərli kəndindən 1,5 km şərqdə Yedditəpələr adlandırılan sahədə 20-dən artıq kurqan diqqəti cəlb edir. Onların bəzilərinin üzərində işğal dövründə düşmən tərəfindən səngər qazılmış və bu abidələrə zərər yetirilmişdir. Burada kurqanların əksəriyyəti şimal-cənub istiqamətində bir xətt üzrə düzülmüş, bir neçəsi isə bu düzümün sağ və solunda yerləşmişdir. Yedditəpə ərazisi hələ minalardan təmizlənmədiyindən burada ətraflı müşahidə aparmaq mümkün olmamışdır. Bununla belə, yol çəkilişi ilə bağlı nəzərdə tutulan plana görə, xətlərdən birinin buradan keçəcəyini nəzərə alaraq, mina təmizləmə işlərindən sonra ərazidə arxeoloji araşdırmaların aparılması zəruridir. Quruçayın və Köndələnçayın Füzuli rayonu ərazisindəki sahilləri Tunc dövrünün (e.ə. III-II minilliklər) yaşayış yerləri və qəbir abidələri ilə zəngindir. Buradakı kurqanlar Qarabağın, o cümlədən bütövlükdə Azərbaycanın Tunc dövrü dəfn adətlərinin, antropologiyasının, maddi mədəniyyətinin tədqiq edilməsi üçün mühüm əhəmiyyət kəsb edir.\nBeləliklə, yalnız bir gün ərzində Köndələnçay vadisindən Zəfər yolunun inşaat işlərinin təsir zolağında 40-dan artıq arxeoloji abidənin olması müəyyən edilmiş və bir neçə yeni abidə aşkar olunmuşdu. Bütün bunları nəzərə alaraq qeyd edilən sahələrdə və ümumiyyətlə, işğaldan azad edilmiş ərazilərdə həyata keçirilən tikinti işləri zamanı arxeoloji tədqiqatların da aparılmasını zəruri hesab edirik. Qarabağda həyati əhəmiyyət kəsb edən bərpa-tikinti-quruculuq işləri ilə yanaşı arxeoloji tədqiqatların təşkil edilməsi abidələrimizin xilasına, tarixi-mədəni irsimizin tədqiq edilməsinə xidmət etmiş olardı.\nİnstitutun “Çöl tədqiqatları” sektorunun müdiri,


Sumqayıt İcra Hakimiyyətinin yeni marşurutlardakı vəziyyətdən xəbəri varmı? - VİDEO - Azinforum.az İnformasiya Portalı\nAna səhifə / Siyasət / Sumqayıt İcra Hakimiyyətinin yeni marşurutlardakı vəziyyətdən xəbəri varmı? – VİDEO\nSumqayıt İcra Hakimiyyətinin yeni marşurutlardakı vəziyyətdən xəbəri varmı? – VİDEO\nBir müddət əvvəl Sumqayıta yeni, müasir iritutumlu avobuslar gətirildi. Hər kəs ümidləndi ki, nəhayət Bakıda “Baku Bus” avtobusları kimi bizimkilər də nümunəvi olması ilə seçiləcək.\nİnsafən, istilər düşməyənə qədər hər şey qaydasında gedirdi. Lakin yayın qızmarında avtobusların bir qismində kondisionerlərin işləməməsi sakinlərin ciddi narazılığına səbəb oldu. Nəticə belə aydın oldu ki, şəhər İcra Hakimiyyəti nəzdində yaradılan Sumqayıt Nəqliyyat MMC bu işlərə normal nəzarət edə bilmir. Yeri gəlmişkən, buna qədər olan müraciətlərimizdə də “Sumqayıt Nəqliyyat” MMC-nin direktoruXannı Rüstəmovlaəlaqə yaratmağa çalışsaq da bu istəyimiz baş tutmayıb. Hələ də Xannı müəllimlə danışıb suallarımıza cavab almaq imkanına nail ola bilməmişik.\nXeberle.com-a daxil olan şikayətlərdən sonra yeni avtobuslarda kondisionerlərin işləyib-işləməməsini dəqiqləşdirmək istədik və ictimai nəqliyyatda kiçik reyd keçirdik. Videosorğudan da məlum olur ki, sürücülərin bir qismi kondisonerlərin işləmədiyini, digərləri isə sərnişinlərin aynaları açıq qoymasını səbəb gətirir. Lakin başqa bir səbəbə görə onlar yanacağa qənaət etmək məqsədi ilə sakinləri bu isti günlərdə avtobusların içində diskomfort yaradırlar. Hər halda, reydin nəticəsini videoya baxaraq öyrənə bilərsiniz.\nÜmid edirik ki, aidiyyəti qurumlar problemin həlli yollarını tapıb, aradan qaldıracaq. Hər halda düşünürük ki, Sumqayıt Şəhər İcra Hakimiyyəti tərəfindən nəqliyyatımızın inkişafı naminə gətirilən avtobuslar elə şəhərin adına layiq olmalı və sumqayıtlılara da tam gücü ilə – keyfiyyətlə xidmət eləməlidir. Bu işə ayrı ayrı şəxslərin kölgə salmağa isə haqları yoxdur. Qeyd edək ki, bir müddət öncə 2 saylı marşrut avtobuslarının yolunu dəyişməsi də sakinlər tərəfindən narazılıqla qarşılanmışdı.\nÖncəki “Dəmirçi Plaza”da qətl: “Oğlumun başı darmadağın olub, məsciddə yuyanlar dedilər ki…”\nNövbəti Çingiz Hüseynzadə: “Ramil Quliyev barədə dediklərimin arxasında dururam”


Saqqallı,yoxsa təraş olunmuş kişilər? - Qadınların seçimi » Qadınla.Com - Qadınlar Birİncidir!\nQadlnka.Com bildirir ki, Avstraliya və Finlandiya universitetlərində bununla bağlı maraqlı tədqiqat aparılıb. Belə ki, 8 min 500 qadının qatıldığı tədqiqatda onlara kişilərə məxsus fotoşəkillər göstərilib. Öyrənmək istəyirlər ki, qadınların diqqətini saqqalı, yoxsa təraş olunmuş kişilərin rəsmləri çəkəcək?\nSaqqal hec beyenmediyim, natemiz gorduyum biseydi. Daha cox saqqalsiz sevirem men\n29 yanvar 2020 08:19\nAzerbaycanda indi moddadi yarawdi yarzwmadi hamisi saqqal buraxib qawlarinda ortasi yolunur nedi bele bir teherdiler.ele bilirler qewengdiler.coxuna yarawmirda hele balaca boy toppuw oglanlar kirpiye ne bilim kiviye oxwuyurlar)))\n28 yanvar 2020 01:16\nAzca saqqal kisiye cazibe qatir


“Putin Bakıya almağa gəlir...” - MÜSAHİBƏ - MILLIYOL\n“Putin Bakıya almağa gəlir...” - MÜSAHİBƏ\nTarix 13.07.16, 13:47\nPolitoloq Zərdüşt Əlizadə qaynarinfo.az-a müsahibə verib. Həmin müsahibə verib. Həmin müsahibəni təqdim edirik.\n- Rusiya xarici işlər naziri Sergey Lavrovun Bakı səfəri fonunda Dağlıq Qarabağ münaqişəsinin həlli ilə bağlı optimist bəyanatlar səsləndirilir. Sizcə, optimizm üçün əsas varmı?\n- Optimizm üçün heç bir əsas yoxdur. Moskva Dağlıq Qarabağ münaqişəsinə Şimali Qafqaz regionunu nəzarətdə saxlamaq üçün ən böyük vasitə kimi baxır. Lavrovun səfərində də fərqli bir nəsə olmadı. Birmənalı olaraq Rusiya münaqişənin tənzimlənməsində maraqlı deyil. Sadəcə Rusiya prespektiv üçün regionda yeni hüquqi tələnin yaradılmasına çalışır. Belə ki, rus hərbçilərini sülhməramlı adı altında münaqişə zonasına yerləşdirməklə regionu əsarətdə saxlamaq istəyir. Rusiyanın bu istəyini yerinə yetirmək üçün istər Ermənistan, istərsə də Azərbaycan hakimiyyətində kifayət qədər müttəfiqləri var.\n- Rusiya prezidenti Vladimir Putinin də Bakıya səfəri gözlənilir. Putinin Bakı səfərində Dağlıq Qarabağ münaqişəsinin həlli ilə bağlı nəyə ümid etmək olar?\n- Putinin Bakıya gəlməyində əsas məqsədi İran prezidenti Həsən Ruhani ilə görüşməkdir. Bakıda üçtərəfli danışıqlar keçiriləcək. Müəyyən iqtisadi layihələr müzakirə ediləcək. Qarabağ münaqişəsinin həlli ilə bağlı da təbii ki Azərbaycan tərəfi ilə müəyyən danışıqlar olacaq. Nəzərə almaq lazımdır ki, Putin Bakıya almağa gəlir, yəni Rusiyanın və özünün maraqları baxımından danışıqlar aparacaq. Məsələ bu qədər sadədir.\n- Erməni mediasında da Lavrovun Bakı və İrəvan səfərlərinin Qarabağ müharibəsinin sülh yolu ilə həll olunması üçün ümidləri artırdığı təbliğ olunur...\n- Ümumiyyətlə, erməni mediasında normal düşünən adamlar çox azdır. Bütün ilboyu ermənilərlə antitürk təbliğatı aparılır. Rusiyanın regiondakı maraqlarına qarşı erməni mediası demək olar səssiz qalır. Təəssüf ki, Azərbaycan mediasında da vəziyyət fərqli deyil.\n- Yaxın prespektivdə Qarabağ münaqişəsinin həlli ilə bağlı nə gözləyirsiz?\n- Heç nə gözləmirəm. Nə vaxta qədər Rusiyada avtoritar rejim hakimiyyətdədir, münaqişə həll olunmayacaq. Münaqişənin hazırkı vəziyyətdə qalması Azərbaycan və erməni xalqının maraqlarına uyğun olmasa da, hakimiyyətləri tam qane edir.\n- Aprel döyüşlərindən sonra Ermənistanın mövqelərindən geri çəkiləcəyi ilə bağlı müəyyən gözləntilər vardı. Bu gözləntilər nə dərəcədə əsaslıdır?\n- Bu gözləntilər Azərbaycanda vardı və hələ də bu davam edir. Amma Ermənistan hakimiyyəti və cəmiyyəti isə bu fikirləri yaxına buraxmaq istəmir. Erməni cəmiyyəti Sərkisyana açıq mesaj verirlər ki, güzəştə getsə bu onun sonu olacaq. Sərkisyan da açıq mətnlə geri çəkilmək fikrinin olmadığını deyir. Aprel döyüşləri də Rusiyanın regiondakı növbəti bir oyunu idi. 800 hektar ərazinin azad olunması böyük ölçüdə heç nəyi dəyişmir. Aprel döyüşləri bir daha göstərdi ki, Ermənistan və Azərbaycan silahlı qüvvələrində Rusiyanın böyük təsir gücü var.


"Codemasters" şirkəti bütün dünyanı heyrətləndirməyə qərar verib. O, "Grid 2" adlanan yeni yarış simulyatorunun xüsusi nəşrinə ilkin sifariş rəsmiləşdirməyi təklif edir. Sözügedən nəşr mayın 31-də "Mono Edition" adı altında işıq üzü görəcək.\nÖtən gün rəsmi saytda dərc edilmiş məlumata əsasən, bu versiyanın qiyməti 125 min funt (188.9 milyon dollar) təşkil edir. Alıcı bu pula oyundan başqa, Britaniya mütəxəssisləri tərəfindən hazırlanmış "BAC Mono" superkarı əldə edəcək. Onun kapotu altında 280 at gücündə 2.3 litrlik mühərrik yerləşir ki, bu da saatda 2.8 saniyə ərzində 100 kilometrədək sürət yığmağa imkan verir.\nMaksimal sürət saatda 170 mil (saatda 272 km) təşkil edir. "ICTnews.az" elektron xəbər xidməti "itar-tass.com" saytına istinadən bildirir ki, "Mono Edition" artıq "Ginnesin rekordlar kitabı"na ən bahalı kommersiya oyunu kimi daxil edilib.


“İt də bizdən etibarlı çıxdı” – Göyçəli Eldənizlə müsahibə (VİDEO) – Azinforum.az 28 Aprel 2017, Cümə\tHaqqımızda\nAna səhifə » Gündəm » “İt də bizdən etibarlı çıxdı” – Göyçəli Eldənizlə müsahibə (VİDEO)\t“İt də bizdən etibarlı çıxdı” – Göyçəli Eldənizlə müsahibə (VİDEO)\tGündəm, Manşet12:15 | 16.12.2016\n714 dəfə oxundu\nSaytımız “Canlı şahid” adlı yeni layihəsinə başlayır. Layihənin məqsədi vaxtilə Qərbi Azərbaycanda, Dağlıq Qarabağ və işğal olunmuş digər rayonlarımızda yaşamış insanlarla həmsöhbət olmaq, həmin vaxt müşahidə olunan prosesləri canlı şahidlərin dilindən eşitməkdir.\nLayihəmizin ilk qonağı tanınmış jurnalist Eldəniz Elgündür. Eldəniz Elgün 1974-cü ildə Göyçə mahalının Basarkeçər rayonunun Qanlı kəndində dünyaya gəlib. 1988-ci ildə ermənilərin azərbaycanlıları öz doğma dədə-baba yurdlarından didərgin saldığı vaxtda o da Qərbi Azərbaycandan Şimali Azərbaycana üz tutmuşdur. 1981-ci ildə Basarkeçər rayonunun Qanlı kəndində orta məktəbə getmiş, 1988-ci ildən isə Sumqayıtda 23 nömrəli orta məktəbdətəhsilini davam etdirmişdir.1998-ci ildə BMT-nin xətti ilə Göyçəyə getmiş, öz evlərində bir gün gecələmişdir.\n2010-cu ildə tanınmış müstəqil jurnalist Eldəniz Elgünün sədri olduğu, Azərbaycanda türkçülük ideyalarını təbliğ edən yeni qurum — “Türk Evi” fəaliyyətə başlayıb. 13 mart 2012-ci ildə Eldəniz Elgünün təsisçi və baş redaktoru olduğu pat.az saytı fəaliyyətə başlamışdır. Yeni analitik-informasiya saytı əsasən analitik yazılara, proqnozların hazırlanmasına üstünlük verir. Eldəniz Elgün 2006-cı il aprelin 7-də “Speys” Müstəqil Teleradio Şirkətinin “Xəbərlər Departamenti”nin rəhbəri vəzifəsindən istefa vermişdir. 2006-cı il aprelin 25-də isə E.Elgün şirkətin icraçı direktorunun müavini təyin olunmuşdur. Hazırda “Unikal” qəzetinin şef redaktoru, Regional Təhlükəsizlik Bürosu (RTB) İctimai Birliyinin sədridir.\nİstərdik, həyatınızın Göyçəli günlərindən danışasız…\nYəqin ki, həmin vaxtlar Göyçədə ermənilər də yaşayırdı…\nDarıxırsınız yəqin Göyçə üçün…\nBildiyimiz qədərilə, bir dəfə doğma yurdunuza baş çəkmisiniz…\nGöyçə mahalından turizm məqsədilə istifadə oluna bilərdi…\nYəqin ki, Göyçəyə qayıtmağı düşünürsüz…\nSözsüz ki, birgə yaşayacağıq. Lakin bu, süni yaşayış olacaq. Ermənilərlə azərbaycanlılar tarixən düşmən olublar. Düzdür, tarixin müxtəlif dövrlərində birgə yaşamışıq. Amma bu, Rusiyanın, SSRİ-nin təsiri ilə mümkün olub. Yəni biz üçüncü bir qüvvə tərəfindən məcbur edilərək birgə yaşamışıq. Ermənilərlə azərbaycanlılar bir birilərinə çox oxşayırlar. Söhbət fizioloji görünüşdən yox, düşüncə və psixologiyadan gedir. İstəsək də, istəməsək də birgə yaşamağa məcburuq. İtlə dostluq et, amma şomağı yerə qoyma…\n“Erməni psixologiyası bu gün” adlı kitab yazmısınız. İstərdim, bu kitab haqqında danışasız…\nBəs erməni kimdir? Ermənilər də bizim kimi insanlardır. Lakin bizdən fərqli olaraq kifayət qədər yaxşı təşkilatlanmış toplumdur. Onlar melanxolik insan tipinə məxsusdurlar. Ermənilər həmişə öz nəsillərini araşdıranda çox böyük təlaş keçirirlər ki, hansısa türk tayfası ilə qohum çıxacaqlar, yaxud da köçdükləri yer ortaya çıxacaq və s. Bu komplekslər onları o qədər sıxıb ki, normal psxoloji insan tipindən uzaqlaşıblar. Ermənilərdə şizofrenik detallar üstülük təşkil edir. Son vaxtlar azərbaycanlılarda erməniləşmə prosesi gedir. Ermənilərin sifətlərində həmişə kədər hissi olub. Adətən qara rəngli paltarlar geyiniblər. Azərbaycanda insanların simasına baxsaz, görərsiz ki, əksəriyyət melanxolik insan tipinə uyğunlaşır. Simalarda kədər, hirs, əsəb açıq şəkildə hiss olunur. Azərbaycanda da insanlar özündən zəifi əzməyə çalışır. İntiharların sayı durmadan artır. Biz psixoloji portretimizi sürətlə itiririk. Onlarda fərdi yetişkinlik az olur. Bizdə fərdiyyətçilik, ermənilərdə isə kollektivçilik yaxşı inkişaf edib. Erməni mövzusunda o qədər həssas olmuşuq ki, az qala onlar kimi fikirləşirik. Keçirik mətbəxə, deyirik, dolma bizə məxsusdur. Musiqi dinləyəndə deyirik, bizim musiqidir. Belə müqayisələr aparmamalıyıq. Elə hallar olur ki, millət anlayışı sıradan çıxır. Məsələn, Sayat Novan azərbaycanca yazıb. Amma Azərbaycan şairi deyil. Heç erməni şairi də deyil. Onun yaradıcılığına baxsaq, sufilik detallarını da tapa bilərik.


Kənd təsərrüfatı məhsullarının pərakəndə satışı ilə məşğul olan vergi ödəyicisi üçün ƏDV öhdəliyi\n2019.10.19 16:49 (UTC+04:00)\nVergi ödəyicisinin sahibkarlıq fəaliyyəti çərçivəsində vergi tutulan əməliyyatlarının həcmi ardıcıl 12 ay ərzində 200.000 manatı keçdikdə ƏDV öhdəliyi yaranır. Azərbaycan Respublikasında istehsal olunan kənd təsərrüfatı məhsullarının pərakəndə satışı ilə məşğul olan vergi ödəyicisi üçün ƏDV üzrə vergitutma obyekti tətbiq edilən ticarət əlavəsidir.\nBu fəaliyyət ilə məşğul olan şəxsin ƏDV öhdəliyinin yaranması məsələsinə baxılarkən 200.000 manat vergi tutulan dövriyyəyə həmin kənd təsərrüfatı məhsullarının satışı üzrə tətbiq edilən ticarət əlavəsi aid edilir, yoxsa satış üzrə ümumi dövriyyə?\nVergilər Nazirliyinin açıqlamasında bildirilir ki, Vergi Məcəlləsinin 1 yanvar 2019-cu il tarixdən qüvvəyə minmiş müddəalarına əsasən kənd təsərrüfatı məhsullarının istehsalçılarına tətbiq olunan vergi güzəştləri daha 5 il müddətinə, yəni 2024-cü ilə qədər uzadılmışdır. Kənd təsərrüfatı məhsullarının istehsalçısı olmayan şəxslər tərəfindən həmin məhsulların satışı ümumi qaydada vergiyə cəlb olunur və 12 aylıq dövrün istənilən ayında (aylarında) vergi tutulan əməliyyatlarının həcmi 200.000 manatdan artıq olan şəxslər ƏDV qeydiyyatı üçün vergi orqanına ərizə təqdim etməlidir.\nAzərbaycan Respublikası ərazisində istehsal olunan kənd təsərrüfatı məhsullarının pərakəndə satışı zamanı əlavə dəyər vergisi ticarət əlavəsindən hesablanır. Azərbaycan Respublikası ərazisində istehsal olunan kənd təsərrüfatı məhsullarının pərakəndə satışı zamanı tətbiq olunmuş ticarət əlavəsindən ƏDV hesablayan pərakəndə ticarət fəaliyyəti ilə məşğul olan vergi ödəyiciləri həmin malların uçotunu ayrıca aparır. Belə uçot aparılmadıqda, Məcəllənin digər maddələrində göstərilən müddəalardan asılı olmayaraq həmin malların pərakəndə satışı zamanı ƏDV ümumi dövriyyədən hesablanır.


Washington Post: Tramp 2017-ci ildə rusiyalı rəsmilərə Rusiyanın ABŞ seçkisinə müdaxiləsinin onu narahat etmədiyini deyib\nDonald Tramp, Rusiyanın xarici işlər naziri Sergey Lavrov və Rusiyanın ABŞ-dakı səfiri Sergey Kislyak. May 10, 2017.\nPrezident Donald Tramp 2017-ci ildə iki rusiyalı rəsmi ilə keçirdiyi görüşdə deyib ki, Moskvanın ABŞ seçkisinə müdaxiləsi onu narahat etmir. Bundan sonra Ağ Ev rəsmiləri prezidentin görüşü ilə bağlı qeydlərə çıxışı məhdudlaşdırıb. Bu barədə cümə günü Washington Post qəzeti bildirib.\nWashington Postda bildirilib ki, Trampın Oval ofisdə Rusiyanın xarici içlər naziri və ABŞ-dakı səfiri ilə görüşünün xülasəsinə yalnız çox az sayda rəsmiyə çıxış verilib. Buna səbəb prezidentin görüşdə söylədiklərinin ictimaiyyətə açıqlanmasının qarşısını almaqdır.\nTrampın iyul ayında Ukrayna prezidenti Volodimir Zelenski ilə telefon danışığı zamanı ondan demokrat rəqibi Co Bayden barədə təhqiqat aparmasını istəməsi ilə bağlı şikayət nəticəsində Nümayəndələr Palatası bu həftə Tramp üzərində impiçment araşdırmasına başlayıb.\nTrampla bağlı şikayət edən ABŞ kəşfiyyat orqanlarının üzvü deyib ki, prezidentin xarici ölkələrin liderləri ilə danışıqlarının qeydləri məxfi kompyuter sisteminə əlavə edilib. Bu isə hər zamankı prosedurlardan fərqlidir, çünki adətən prezidentin danışqları milli təhlükəsizlik səviyyəsində deyil, siyasi gizlilik səviyyəsində gizli saxlanırılır.\nTrampın 2017-ci ildə Rusiyanın xarici işlər naziri Sergey Lavrov və səfir Sergey Kislyakla görüşü onsuz da mübahisələrə səbəb olmuşdu, çünki Trampın İŞİD hərəkatı ilə bağlı gizli məlumatı onlarla paylaşdığının üstü açılmışdı.\nWashington Post bildirib ki, Tramp seçkiyə müdaxilə məsələsi ilə bağlı Lavrov və Kislyaka deyib ki, o, Rusiyanın müdaxiləsindən narahat deyil, çünki Birləşmiş Ştatlar da digər ölkələrə eynisi edib.\nCNN məsələ ilə yaxından tanış olan insanlara istinadən deyib ki, Trampın xarici liderlərlə danışıqlarına çıxışı məhdudlaşdırmaq səylərinə onun Səudiyyənin vəliəhd şahzadəsi Məhəmməd bin Salman və Rusiyanın prezidenti Vladimir Putinlə danışıqlarını da gizləmək daxildir.\nAğ Evn baş müşaviri Kellian Konvey müxbirlərə deyib ki, Trampın dünya liderləri ilə danışıqlarının qeydlərinin saxlanılma protokolu onun Meksika prezidenti və Avstralianın baş naziri ilə danışıqları sızdırılandan sonra dəyişib.


Tarix kitablarından oxuyuruq ki, 1192-ci ildə baş verən zəlzələ nəticəsində Şirvanşahlar dövlətinin paytaxtı olan Şamaxı dağılır. Şirvanşahlar Bakını özləri üçün yeni paytaxt seçirlər və 1420-ci ildən başlayaraq orada yeni iqamətgah - indiki Şirvanşahlar sarayını inşa edirlər. Bu zaman ortaya belə bir sual çıxır: bəs arada qalan 200 illik bir zamanda Şirvanşahların iqamətgahı hara olub?\nTarixi mənbələrdə də Bakı yaxınlığında dənizdə qala, şəhər barədə söhbət açılır. Məsələn, Arif Ərdəbili 1369-cu ildə yazdığı "Fərhadnamə" dastanında Bakıda gördüklərini belə qələmə alır:\n"Bakıda dənizdə bir qala var ki, yeni şəhər qalasını orada su basmışdır".\nBurada itmiş, daha doğrusu suların altında qalmış şəhərdən bəhs olunduğu şübhə doğurmur. Yəqin ki, bu qala tikintisi başa çatandan bir əsr keçməmiş dənizə qərq olub və Arif Ərdəbilinin vaxtında o hələ el yaddaşında "yeni şəhər qalası" kimi qalırdı. Bu deyim həm də Bayıl qəsrinin şəhər qalası olmasını, yəni Bakının müdafiə sisteminə daxil edilməsini bir daha təsdiq edir.\nXIX yüzillikdə yaşamış görkəmli Azərbaycan tarixçi alimi, siyasi xadim Abbasqulu Ağa Bakıxanov Bayıl qəsri haqda yazmışdır: "Bakı şəhəri qarşısında, dəniz içərisində indi də görünən bürclərdən, hasarlardan, qəbir daşlarından və tarixçilər tərəfindən bu şəhərin keçmiş vəziyyəti haqqında yazılan təsvirlərdən məlum olur ki, dörd-beş yüz il bundan əvvəl abad olan yerlər indi su altında qalıb. Ehtimal ki, bir zamandan sonra bu yerlər yenə zahirə çıxsın".\nMüxtəlif mənbələrdə müxtəlif cür: "Şəhri səbayel", "Şəhri səba", "Sualtı şəhər", "Səbayıl", "Səbayel qəsri", "Bayıl qəsri", "Bayıl daşları", "Karvansara", "Xanəgah" adlanan bu abidə XX əsrin 30-cu illərində Xəzərin səviyyəsinin enməsi nəticəsində üzə çıxdı. Yerli camaat sakit havalarda suyun altında üzəri yazılı daş kitabələr görməyə başladı.\nAzərbaycan Respublikası Elmlər Akademiyasının Tarix İnstitutu 1939, 1940, 1946, 1962 və 1969-cu illərdə həmin ərazidə suyun altında arxeoloji tədqiqat işləri apardı. Məlum oldu ki, uzun əsrlər suyun altında qaldığından qəsr dağılmış, onun təkcə özülləri və epiqrafik abidələri - yazılı daş kitabələri qalmışdır. Tədqiqat nəticəsində 9 binanın (onlardan yalnız ikisində ocaq yeri vardı) özülü aşkar edildi və suyun altından 699 ədəd epiqrafik abidə, saxsı qablar və onların fraqmentləri, Şirvanşah Gerşasba (1203/4-1224) aid mis pullar üzə çıxarıldı. Burada üzəri XII-XIII əsrlər üçün səciyyəvi olan şirli qabların parçalarına da rast gəlinib. Mərkəzi meydandakı saxsı məmulatlar arasında müxtəlif diametrli dulus borularının qırıqları da aşkar edilmişdir. Onlar yəqin ki, su kəmərləri olmuşdur. Daş kitabələr üzərindəki yazılar ərəb qrafikası ilə əsasən fars dilində həkk edilmişdir. Yazılardan əlavə, daşların üzərində insan başlarının anfas barelyef təsvirləri, realist və stilizə edilmiş insan, heyvan, quş təsvirləri, mifik təsvirlər, natural ölçüdə at, şir barelyefləri, özünəməxsus zəncirvari nəbati ornamentlər var.\nAparılan arxeoloji və tarixi tədqiqatlar nəticəsində təsdiq olunub ki, vaxtilə Bakı buxtasında sahildən təxminən 300 metr aralı kiçik bir adada kifayət qədər böyük tikili inşa edilibmiş. Qalanın tikilməsi vaxtının birinci göstəricisi divarın hörgüsündən tapılmış, XIII əsrin birinci rübündə zərb edilmiş Şirvanşah III Fəriburzun pulu olub. Şirvanşah Fəriburz ibn I Quştəsb 1225-1243-cü illərdə hökmranlıq edib. Qalanın tikilib başa çatdırılması onun hakimiyyət illərinə düşür.\n"Bakı Atlantidası"nın tikililərinin özülünün tədqiqindən aydın olur ki, o zaman Xəzərin səviyyəsi indikindən 2 metr aşağıda olub. Səbayel daşlarının tapıldığı yer quru yolla Abşeron yarımadasına birləşib.\nŞirvanın başqa iri müdafiə tikililərində olduğu kimi, Bayıl qəsrinin memarlıq tərtibatında da bədii daş relyeflər, yonma daş fiqurlar işlədilmişdir. Daş kitabələrin üzərindəki yazılardan onların 1234-1235-ci illərdə hazırlandığı məlum olur. Kitabələrdə "sultan" və "şah" kimi titullar, Şirvanşahlar dövlətinin ayrı-ayrı şəhərlərinin adlarına rast gəlinir. Məlum olmuşdur ki, qəsrin memarının adı Əbdülməciddir. Əbdülməcid, eyni zamanda, dairəvi Mərdəkan qalasının da müəllifidir.\nXIV əsrin II yarısının müəllifi olan Arif Ərdəbilinin verdiyi məlumata görə, Səbayıl qəsrinin kitabələri qəsrin xarici divarlarının yuxarı hissəsini sanki kəmər kimi dövrələmişdir. Ümumi uzunluğu 400 metrə çatan kitabələrin bir hissəsi ərəb, böyük hissəsi isə fars dilindədir. Hazırda müəyyən hissəsi Şirvanşahlar Saray Kompleksinin həyətində sərgilənən bu daş kitabələrin hər birinin uzunluğu 70 sm, eni 25-50 sm, qalınlığı isə 15-25 sm.-dir. Kitabələrdən Səbayıl qəsrinin epiqrafik abidələrinin müəllifinin - xəttatın adı da oxunub: "Əməli ustad Zeynələddin bin Əburəşid Şirvani". Maraqlı burasıdır ki, tikintidə Zeynələddinlə bərabər onun atasının adını daşıyan oğlu da iştirak etmişdir.\nBayıl qəsrinin daş kitabələrinin araşdırıcıları 15 Şirvanşahın adını, tikinti tarixlərini də oxuyub, həmçinin başqa məlumatlar da əldə ediblər.\n15 bürclə əhatə olunmuş, şimaldan cənuba uzanan qəsrin uzunluğu 180 m, eni isə 40 m.-dir. O, qeyri-düzgün formalı düzbucaqlı şəklində imiş. Qala bürclərinin 3-ü dairəvi, 12-i yarımdairəvi formada olub.\nGüman etmək olar ki, Bayıl qəsrinin güney qapısı və qarşısındakı tikililər dəniz ticarəti ilə bağlı istifadə edildiyi halda, sahilə yaxın quzey qapısı və onun qarşısındakı tikililər isə Şirvanşahların iqamətgahı olub. Qəsrin demək olar ki, ortasında - daş döşəməli meydançada monumental bir tikilinin özülü üzə çıxarılıb. Bəzi araşdırıcılar bu yerdə Abşeron qalalarının ənənəvi qüllələri tipində bir qüllənin ucaldığını söylədikləri halda, başqaları onu atəşgah, qədim qülləvari məbəd hesab edirlər. Bəlkə də bu meydançada iri saray binası ucalıbmış.\nXII-XIII əsrlərdə möhkəm qəsr, həm də qala-liman kimi tikilmiş və Bakının dənizdən qorunmasında mühüm yer tutan Bayıl qəsri ola bilər ki, daha qədim bir kompleksin özülləri üzərində salınmışdır. Buxtadakı bu tikililərin tədqiqatı göstərir ki, qəsr həm də dəniz müdafiə qalası olub.\nEyni zamanda, Bayıl qəsri Şirvanşahların yeni paytaxt yaxınlığında iqamətgahı olmuşdur. Səlnamələrin verdiyi məlumatlara görə, 1306-cı ildə dənizdə güclü zəlzələ baş vermiş, suyun səviyyəsi qəflətən yuxarı qalxdığı üçün ada və onun üzərindəki qəsr suyun altında qalmışdır. Bundan sonra da Şirvanşahlar İçərişəhərdə özləri üçün yeni saray tikdirməyə məcbur olmuşlar.\nTarix: 09.12.2014 / 16:14 Müəllif: Aziza Baxılıb: 172\tBölmə: Ümumi Melumat


20 May 01:48\nTOP OYUNLARI xəbərləri 20 May 01:48\n“Komandamız oyuna çox yaxşı başladı”. Apasport.az saytının məlumatına görə, bu sözləri qadın voleybolçulardan ibarət Ukrayna millisinin baş məşqçisi Qari Yeqizarov deyib.\nO, Avropa Qızıl Liqasının Azərbaycanla oyundakı 1:3 hesablı məğlubiyyətini özünəinamın azlığı ilə izah edib: “Lakin voleybolçularımız özlərinə tam inanmırlar. Ümid edirik ki, qarşıdakı görüşlərdə yaxşı nəticələr göstərəcəyik”.\nUkraynalıların voleybolçusu Anna Stepanyuk revanş arzusunu gizlətməyib: “Turnirdəki ilk oyunu uduzduq. Amma hər şey hələ indi başlayır. Biz bəzi anlarda yaxşı oynadıq. Amma Azərbaycan millisi daha yaxşı çıxış etdi. Evdə qisas alacağımıza ümid edirik”.\nDÇ: Yığmamız Türkiyə, Makedoniya və İslandiya ilə eyni qrupa düşdü


“ABŞ “S-400” məsələsini Türkiyə əleyhinə “bazarlıq” elementinə çevirib” – Qriqori Mavrov – Yenicag.Az\nAna Səhifə Siyasət “ABŞ “S-400” məsələsini Türkiyə əleyhinə “bazarlıq” elementinə çevirib” – Qriqori Mavrov\nYeni Çağ Media Qrupu – İyun 22, 2019 - 14:45\n“Türkiyə artıq Kiprin şimalı ilə cənubunun birləşdirilməsinə yönəlik danışıqların perspektivinə inanmır”.\nBu fikirləri Yenicag.ru-ya müsahibəsində Türkiyə ilə ABŞ arasında “S-400″ gərginliyinin gedişini və Türkiyə ilə Rusiyanın Suriyada toqquşmaq ehtimalını dəyərləndirən ukraynalı politoloq Qriqori Masvrov deyib.\n– ABŞ “S-400″lərə görə Türkiyəyə təzyiqi artırır. Ankara bu məsələnin müzakirəsinə hazır olduğunu bəyan etdikdən sonra, F-35 təyyarələrinin Türkiyəyə verilməməsi problemi qaldırıldı. Sizcə, bu böhran nə ilə nəticələnəcək?\n– Bu qarşıdurma tərəflərin hər birinə sərfəlidir. Yəni Türkiyə və ABŞ-la yanaşı, Rusiya da bu məsələnin gündəmdə qalmasında maraqlıdır. Türkiyə elitası bu məsələdən cəmiyyəti davamlı olaraq antiqərb ovqatında saxlamaq və ABŞ-ın alternativlərilə əməkdaşlığın zəruriliyini göstərmək üçün yararlanır. Tramp administrasiyası isə “S-400” məsələsindən Türkiyə əleyhinə “dəyənək” kimi istifadə edir və Ankaranı təzyiq altda saxlamağı özünün maraqlı olduğu müxtəlif münaqişələrdə “bazarlıq” elementinə çevirib. Bu sırada Suriya münaqişəsini xüsusi qeyd edə bilərik. Rusiyaya gəldikdə isə, Türkiyə ilə ABŞ arasında “S-400″lərlə bağlı ziddiyyətlər haqqında məlumatların müntəzəm yayılması, həmin raket komplekslərinin əvəzsiz reklamıdır. Digər tərəfdən, bu, həm də Rusiyanın dünyada cərəyan edən bütün münaqişələrin iştirakçısı olduğunu göstərir. Mənə belə gəlir ki, ABŞ qarşıdakı dövrdə Türkiyə əleyhinə mikrosanksiyalar tətbiq edərək, populist, gurultulu bəyanatlar verməklə kifayətlənəcək. Lakin nəticə etibarilə, Türkiyə” S-400”lərdən imtina etməyəcək. ABŞ-ın isə Türkiyə ilə hərbi-texniki əməkdaşlıq məsələlərinə yenidən baxmaqdan başqa çarəsi qalmayacaq. Ancaq bu addımlar ikitərəfli münasibətlərə ciddi təsir etməyəcək.\n– Suriyanın İdlib bölgəsində Türkiyə hərbi kontingentinin mövqeləri Əsəd qüvvələri tərəfindən atəşə tutulur. Türkiyə isə hücumlara tutarlı qarşılıq verir. Məlumdur ki, Əsəd qüvvələri Suriyanın Rusiyanın nəzarətində olan ərazilərində yerləşdirilib. Lakin Rusiya hələ də bu insidentə münasibət bildirməyib. Necə düşünürsüz, İdlib Türkiyə ilə Rusiya arasında “nifaq alması”na çevrilə bilər?\n– İdlib özlüyündə Rusiya ilə Türkiyə arasında ciddi məsələdir və Suriyada hələ ki, maraqlarını uzlaşdıra bilən bu ölkələrin münasibətlərinə təsir göstərmək imkanındadır. Bildiyiniz kimi, Rusiyanın Suriya ilə bağlı planlarının kökündə Bəşər Əsədin hakimiyyətini tam şəkildə bərpa etmək dayanır. Hazırda Suriyanın hökumət qüvvələri çox maraqlı “komplektləşmə”yə malikdir. Onun tərkibində Əfqanıstandan gələn muzdluları, “Hizbullah” döyüşçülərini və “səngər”i tez-tez dəyişən müxtəlif silahlı qruplaşmaları görmək olar. O baxımdan, Suriyada “müasir tipli ordu” yaradılmasında söz sahibi olmağa çalışan Rusiya qarşısında o ölkədə ciddi şəkildə möhkəmlənmiş İranı görür. İranın Suriya və bu ölkənin ordusu ilə əlaqədar fərqli planı var. Türkiyə ilə Rusiyanın mövqelərinin yaxınlaşmasında məhz bu məqam da ciddi rol oynayır. Bu yaxınlaşmaya təhlükə yaradan əsas amil isə hər iki ölkəyə bağlı olan hərbi qruplaşmaların razılaşdırılmamış hərəkətləridir. Onların bəzi spontan qərarları Ankara ilə Moskvanı qarşılıqlı münasibətlərə yenidən baxmağa məcbur edə bilər.\nO halda İranın Suriyada mövqeyi və təsir imkanları xeyli artacaq.\n– Bundan başqa, yunan Kipri bəyan edib ki, Aralıq dənizində geoloji kəşfiyyat aparan Türkiyə gəmiləri həbs olunacaq. Eyni zamanda, Türkiyə ilə Yunanıstanın hərbi gəmiləri Egey və Aralıq dənizlərində bir neçə dəfə təhlükəli dərəcədə yaxınlaşıblar. İki ölkə arasında hərbi toqquşmadan möcüzə sayəsində yayınmaq mümkün olub. Türkiyəli geoloqların mümkün həbsi mövcud vəziyyətə necə təsir göstərə bilər?\n– Türkiyə ilə Yunanıstanın münasibətlərindəki gərginlik analitikləri NATO üzvü olan bu ölkələr arasında hərbi toqquşmanın qaçılmazlığı haqda dəfələrlə fikir bildirmək məcburiyyətinə gətirib.\nLakin tərəflər hələ ki açıq hərbi qarşıdurmaya getməyiblər. Hətta Kipr böhranı zamanı da Türkiyə ilə Yunanıstan arasında birbaşa toqquşma olmayıb. Bu ölkələr Egey dənizi akvatoriyasındakı mübahisəli ərazi problemini indiyə kimi həll etməyiblər. O baxımdan, mövcud gərginlik həllini tapmayan “Kipr məsələsi”nin davamı hesab oluna bilər. Bu, həm də o anlama gəlir ki, Türkiyə artıq Kiprin şimalı ilə cənubunun birləşdirilməsinə yönəlik danışıqların perspektivinə inanmır. Yəni adanın türk və yunan icmalarının yenidən birləşməsi imkanları dalana dirənsə də, Kipr yaxınlığındakı təbii qaz yataqlarını lap elə indi də işlətmək mümkündür.\nOna görə də, Türkiyə hakimiyyəti bu çərçivədə aktiv hərəkətlərə, o cümlədən, özünün regiondakı hərbi-dəniz üstünlüyünün nümayişinə hazırdır. Görünən budur ki, sözügedən münaqişəyə yeni “oyunçu”ların, eləcə də bu “qaz savaşı”nda artıq tərəf olan Misir və İsrailin cəlb olunması ehtimalı böyükdür. Türkiyənin isə Kipr yaxınlığında geoloji kəşfiyyat işləri aparan ABŞ-la Avropa İttifaqının yeni sanksiyalarına məruz qalması mümkündür.


Bakıda "avtoş" polislərin başına "oyun açdı" - VİDEO\nBakı küçələrində bir neçə dəfə qəza şəraiti yaradan və polisin "saxla" əmrinə tabe olmayan sürücü saxlanılıb.\n"Kia" markalı nəqliyyat vasitəsinin sürücüsü təxminən 1 saata yaxın müddətdə Bakının 10 küçəsində xuliqanlıq edib.\nAbdullayev Nicat Nurpaşa oğlu adlı sürücü hətta küçələrdə riskli manevrlər etmədən də çəkinməyib. Paytaxt polisini bir-birinə vuran sürücü yaradılan süni tıxac vasitəsi ilə saxlanılıb. Yoxlama zamanı onun hərəkətlərinin əsli mahiyyəti ortaya çıxıb. Məlum olub ki, avtoxuliqanlıq edən gənc sərxoş olub. 16-cı polis bölməsinə gətirilən gəncin danışmağa belə halı olmayıb.\nDemək olar ki, tam anlaqsız vəziyyətdə olan Nicat nə danışacağını da unutmuşdu.\nAvtoxuliqanlıq etməyi, sərxoş olması bir yana, heç idarə etdiyi maşın da özünün olmayıb. Onun küçələri bir-birinə qatdığı maşın kirayələnib. Araşdırma zamanı məlum olub ki, 23 yaşlı gənc sərxoş vəziyyətdə maşın idarə etdiyi üçün 3 dəfə sürücülük hüququndan məhrum edilib.\nİndi Nicat Abdullayev bu əməlinə görə məhkəmə qarşına çıxacaq. Onun 20 sutkaya yaxın həbs cəzası alacağı gözlənilir.\nBu ilin son 5 ayı ərzində isə Bakıda Nicat kimi avtoxuliqanlıq edən 40 sürücü cəzalandırılıb. Amma görünən odur ki, cəzalar nə qədər sərtləşdirilsə də, hələ də adrenalin sayılan avtoxuliqanlığın qarşısını tam almaq mümkün olmur. Nicatin isə qarşısı alındı. Özünün və başqalarının həyatını məhv etmədən. (anspress)


2021-05-09 08:48:30 317\nQalib Məmməd oğlu Əfəndiyev - 75 illik yubiley\nQuyuların qazılması texnologiyaları üzrə görkəmli alim, AMEA-nın müxbir üzvü, texnika elmləri doktoru, professor, Qalib Əfəndiyev 1946-cı il may ayının 9-da Bakı şəhərində anadan olmuşdur. 1969-cu ildə Azərbaycan Neft və Kimya İnstitutunun (hazırda Azərbaycan Dövlət Neft və Sənaye Universiteti) "Neft və qaz mədənlərinin maşın və avadanlıqları" ixtisası üzrə neft-mexanika fakültəsini bitirmişdir. Q.M.Əfəndiyev 1970-1996-cı illərdə Azərbaycan EA-nın Dərin Neft və Qaz Yataqlarının Problemləri İnstitutunda mühəndis, böyük mühəndis, kiçik elmi işçi, böyük elmi işçi, "Qazımada geoloji-texnoloji proqnozlaşdırma" sektorunun rəhbəri, 1996-2003-cü illərdə "Quyuların qazılmasının geoloji şəraiti" şöbəsinin rəhbəri vəzifələrində çalışmışdır. 2003-2015-ci illərdə AMEA-nın Geologiya və Geofizika İnstitutunda şöbə rəhbəri işləmişdir. 2015-ci ildən AMEA Neft və Qaz İnstitutunda “Müasir qazmanın nəzəri və tətbiqi problemləri” şöbəsinin rəhbəridir.\nQ.M.Əfəndiyev 1985-ci ildə "Dağ süxurlarının xassələrini nəzərə almaqla kəsici tipli baltaların rasional seçimi yolu ilə işinin səmərəliliyinin artırılması" mövzusunda namizədlik, 1997-ci ildə isə "Dağ süxurlarının qazılması prosesinin səmərəliliyinin artırılması və xassələrinin öyrənilməsi üçün geoloji-texnoloji informasiyanın kompleks istifadəsinin elmi əsasları" mövzusunda doktorluq dissertasiyaları müdafiə etmişdir. ADNSU-nın Neft və qaz quyularının qazılması kafedrasının professoru professoru olmaqla bərabər elmi və pedaqoji fəaliyyət göstərir. Qazaxıstanın Atırau Neft və Qaz İnstitutunun fəxri professorudur. Əfəndiyev Q.M. neft və qaz quyularının qazılması sahəsində tanınmış alimdir.\nElmi tədqiqatların sahəsi: quyuların qazılması zamanı optimal qərarların qəbulu; qazıma prosesində geoloji-texnoloji və geofiziki tədqiqatlar kompleksi əsasında geoloji kəsilişlərin öyrənilməsi; dağ süxurlarının dağılması prosesləri və süxurdağıdıcı alətin işi; quyuların qazılması zamanı mümkün mürəkkəbləşmələrin proqnozlaşdırılması və qarşısının alınması və s. 198-dən artıq elmi əsərin müəllifidir. İxtira və patentlərə görə 3 müəlliflik şəhadətnaməsi alıb. Təbiət və cəmiyyət barədə Beynəlxalq Elmlər Akademiyasının həqiqi üzvü, "Lütfi-Zadınin irsi və süni intellekt" Assosiasiyasının, Qazımaçılar Assosiasiyasının üzvüdür. 2017-ci ildə “Tərəqqi” medalı ilə təltif olunub.\nAMEA Neft və Qaz İnstitutunun kollektivi adından Qalib müəllimi yubileyi münasibətilə təbrik edir, ona möhkəm can sağlığı, uzun ömür və işlərində yeni nailiyyətlər arzu edirik!


“Suu… Şuu… Şa! – Həyat hekayəsi” – Kərim Kərimli | SENET.AZ\nBuradasınız: Ana səhifə / Araşdırma / OxucuKlubu / Redaktorun seçimi / Tarix / “Suu… Şuu… Şa! – Həyat hekayəsi” – Kərim Kərimli\n“Suu… Şuu… Şa! – Həyat hekayəsi” – Kərim Kərimli\n08 May 2017 34 Baxış\nSenet.az oxucularına Kərim Kərimlinin “Suu… Şuu… Şa! – Həyat hekayəsi”ni təqdim edir.\nİndiyədək heç bir mükafata layiq görülməmiş misilsiz igid döyüşçü, Şuşanın müdafiəsində qəhrəmancasına həlak olmuş Bəşirov Kamil Sabir oğlunun əziz xatirəsinə…\n…Düşmən qəfil hücuma keçmişdi. Rabitəçi Kamilin də üzvü olduğu bölük mühasirədə idi.\n…İndi Ermənistanın işğalı altında olan Dəlidağda, Lülparda, Pəri çınqılında, Salvartıda heç vaxt olmayan, oralarda şıdırğı dolu yağmasına tamaşa etməyən adam əsil dolunun necə yağdığını da lazımınca təsəvvür edə bilməz. Deməli, “güllə dolu kimi yağırdı” ifadəsinin doğurduğu hissləri tam yaşamaqda da çətinlik çəkər. Ona görə də düşmənin “Zirvə” postuna dolu kimi yağdırdığı güllə və mərmilərin necə töküldüyünü də anlamağı oxucunun öz ixtiyarına buraxa bilərik.\n…Nədənsə komandir geri çəkilmək əmrini verməyə tələsmirdi. Onun yalnız tez-tez bağırtısı eşidilirdi:\n…Ancaq daha duruş gətirmək mümkün deyildi. Qüvvə tükənirdi. Düşmən tərəfdə leş-leşə söykənsə də ardı gəlir, quduz it sürüsü kimi irəliyə soxulurdular. Sursatları da qurtarmaq bilmirdi. Kamilin bölməsi tərəfdən atəşin seyrəlməsi artıq sonuncu patronların atıldığına işarə idi.\n…Əsgərlər geriyə sürünməyə başladılar. Düşmənin mühasirə həlqəsi getdikcə daralırdı. Neçə vaxtdan bəri qan bahasına, can bahasına müdafiə etdikləri yüksəklik düşmənin əlinə keçməkdə idi.\n- Kamil! Geri! Geri çəkil! – komandir hayqırdı, – Kamil, geriyə dedim!\n…Mühasirə artıq Kamilin bir neçə addımlığında idi. Quduzlaşmış düşmən sonuncu ehtiyat darağını avtomata keçirib şir kimi, nər kimi döyüşən Azərbaycan əsgərinin tək olduğuna inanmırdı. Onu mühasirəyə alan, hər tərəfdən aramsız atəşə tutan xain düşmənin güllələri Kamilin bədənini dəlib keçir, ətini parçalayır, qolunun, qılçının sümüyünü dağıdırdı. Ölməz əsgər sanki dizini, dirsəyini söykədiyi, sinəsinə sıxdığı müqəddəs Vətən Torpağından, Ana Yurdundan güc alır, yenidən dirçəlir, azğın və xain düşmənin quldur və şərəfsiz yaraqlılarını sərrast atəşlə bir-bir yerə sərirdi. Bədənində salamat yer qalmamışdı. Güclü qanaxma onu heydən-hərəkətdən salırdı. Qarşıdan ona doğru irəliləyən, rus ayısı kimi qıllı və yöndəmsiz, bütün görkəmindən dinsiz-imansız bir vəhşilik yağan pəzəvəngi nişan aldı. Bu, artıq gücdən düşməkdə olan qollarının qaldırdığı sonuncu avtomat, çəkdiyi sonuncu tətik, atdığı sonuncu qırma idi.\n…Bölük komandiri Fəxrinin dəstəsi “Zirvə” postuna düşmənin qəfil hücumu barədə xəbəri və təcili köməyə yetişmək əmrini bir qədər əvvəl almışdı. Dəstə Kamilin komandirinin yuvarlandığı dərənin yaxınlığına çatanda onlar artıq dərədən çıxmış, yaralıların qan axan yaralarını sarımışdılar. Fəxri və döyüşçüləri mühasirədən çıxanların arasında Kamili görmədilər.\n- Kamil zirvədə qaldı, – komandir zarıltılı səslə cavab verdi.\n…“Zirvə”dəki mənzərə dəhşətli idi. Fəxri arxasında Kamilin mövqe tutduğu kolluğun içindəki daşın ətrafında 19 düşmən leşi saydı. Bu qalanlar idi. Quldurlar adətən döyüş meydanında gəbərənlərinin murdar leşini çıxarmağa çalışırdılar. Bununla da azərbaycanlılara qarşı işğalçılıq müharibəsində onlarla birlikdə döyüşənlərin əslində kimliyini gizlətməyə çalışan məkrli düşmənin dəstə başçılarının buradan da artıq neçə leş apardığını dəqiq bilmək mümkün deyildi. Ətrafda gözə dəyən müdhiş mənzərə – torpağın cırmaqlanmasına qədər hər şey burada süpürləşmə getdiyini, o qədər ağır yaralardan sonra belə Kamilin tabe olmayaraq əlbəyaxa müqavimət göstərdiyini deyirdi. Meşəyə doğru gedən qan izi Kamili də sürüyüb apardıqlarını sübut edirdi.\n- O sağdır! Yəqin onu diri aparıblar. Tez arxamca gəlin! – Fəxri ağacların, kol topalarının, qaya parçalarının arxasında gizlənə-gizlənə irəliyə, düşmənin mövqelərinə doğru enməyə başladı. Dəstəsindəki qorxmaz döyüşçülər də ətrafa səpələnərək bir-birindən bir neçə metr aralı olmaqla meşənin dərinliyinə üz tutdular.\n…Kamili zirvədə ehmalca yerə qoydular. Fəxrinin dəstəsi gələnə qədər mühasirədən çıxa bilmiş, yaralıları geriyə göndərmiş salamat olan bir neçə döyüşçü də zirvəyə qalxmışdı.\n…Kamil gözlərini dolandırıb Fəxriyə baxdı.\n- Nə isə demək istəyir, – kimsə dilləndi.\n- Kamil, hər şey yaxşı olacaq, – onun başını qucağına alan Fəxri heç vaxt olmadığı kimi özünə xas olmayan titrək səslə dedi.\n- Kom…, – sözü axıracan desə də dodaqlarını tərpədib aralaya bilməyən Kamilin güclə alıb-verdiyi nəfəslə çıxan zəif səsi eşidildi.\n- Kom…, – Kamilin səsi müdhiş səhnədən son dərəcə təsirlənmiş döyüşçüləri sanki yenidən özlərinə qaytardı, – sssu!\n…Bu, doğma və əziz Şuşa yolunda son imkanından istifadə edərək, son damla qanına qədər döyüşərək, son gücünü toplayıb, sonuncu tətiyi çəkib, sonuncu gülləsini atan qəhrəman əsgərin son damla göz yaşı və son nəfəsi ilə eyni vaxtda dediyi son söz idi:\nƏvvəlki yazı “Bəxti” gətirən “Mola Nəsrəddinçi”


2021, 19 Aprel, Bazar ertəsi, Bakı vaxtı 04:32\nİnzibati qaydada 200 manat cərimə olunan bloqqer Mehman Hüseynov məhkəmədən sonra qərarın ədalətsiz olması səbəbindən cəriməni ödəməyəcəyini desə də fikrini dəyişib.\nÖlkədə iqtisadi vəziyyət çox pisdir, büdcə kəsiri var\nCəriməni ödəməyə qərar verdiyini açıqlayan bloqqer bunları deyib: “Məhkəmədən çıxan kimi bildirmişdim ki, o pulu bu hökumətə verən deyiləm. Elə o 200 manatı gedib kasıb, imkanı olmayan insanlara və ya uşaq evinə verərəm. Amma ürəyim dözmədi, mən yenə də insanlıq eləmək istəyirəm”.\nM.Hüseynov qeyd edib ki, ölkədə iqtisadi vəziyyət çox pisdir, büdcə kəsiri var.\n“Kasıb məmurlarımız evlərinə çörək apara bilmirlər. Mən buna biganə qala bilmərəm, hökumətimizin çətin vaxtlarında ona dəstək olmağa qərara gəldim. Əgər, bu boyda hökumət mənim 200 manatıma ehtiyacı varsa, əgər onların iqtisadi vəziyyəti mənim o 200 manat ilə düzələcəksə, mən canla başla onlara kömək edərəm”, bloqqer ironiya ilə bildirib.\nBloqqer 200 manatı kağız əsginaslarla yox, bir kisə qəpikliklərlə ödəməyə qərar verdiyini açıqlayıb.\nBuna da bax: Bloqqerin dönərini bölüşdüyü polislər [psixoloqla müsahibə]\nBuna da bax: DİN: 'Mehman Hüseynov yalan danışır'\nDaxili İşlər Nazirliyinin (DİN) mətbuat xidmətinin rəis müavini Ehsan Zahidov Mehman Hüseynovun işgəncə ilə bağlı dediklərini yalan adlandırmışdı:\n“Polis orqanlarında nə adam döyürlər, nə adam “toka” verirlər. Bunların hamısı Mehman Hüseynovun uydurduğu boş-boş nağıllardır, şər və böhtandan başqa bir şey deyil ”, DİN sözçüsü açıqlamışdı.


Siyavuş Novruzov: “Müsavat çay içilən dərnəyə çevrilib” – Müsahibə\n4 Dekabr 2014 14:24\nYeni Azərbaycan Partiyasının (YAP) icra katibinin müavini, Milli Məclisin deputatı Siyavuş Novruzov Publika.az-a müsahibəsində Müsavatda baş verən prosesləri şərh edib.\n- Siyavuş müəllim, Müsavatda narazılar yeni hərəkat yaratdı. Siz qurultaydan sonra bu partiyanın parçalanacağını deyirdiniz. Sizcə, bu artıq parçalanma deyil?\n- Mən əvvəldən qurultayın yenidən keçirilməsini demişdim. Çünki bu qurultay ədalətsiz, qeyri-demokratik və saxtakarlıqla keçirilmişdi. Bu da partiyanın rayon-şəhər təşkilatları, partiya üzvlərinin maraqlarını özündə əks etdirmirdi. 20 ildən artıq bir müddətdə partiyanın inkişafına mane olan, seçkilərdə məğlub duruma salan, dialoqdan imtina edən və digər məsələlərə əngəl törədənlər saxta yolla rəhbərliyə seçildi. Bu adamlar partiyanı nüfuzdan salır, daxildə qruplaşma yaradır, ümumi işi bir neçə nəfərin əlində cəmləşdirərək, daxil olan maliyyəni mənimsəyiblər. Qurultayı çağırmaqda məqsəd isə sadəcə yeniliyin olması idi. Lakin 10 ildən artıq nizamnamə pozuntusuna yol verilməsinə baxmayaraq, yenilik olmadı. Qurultayda saxtakarlıqla seçilən bu qrup Müsavatı monopoliyada saxlamaqda davam etdilər. Bütün bu proseslər Müsavat üzvlərinin gözü qarşısında baş verdi. Nəticə etibarilə, rayon təşkilatları, eləcə də Müsavatı yaradan bir çox insan etiraz olaraq istefa verdilər. Onlar yeni qurultay tələb edirlər. Mən bunu normal qarşılayıram. Dünya təcrübəsi, xüsusilə qonşu Türkiyə təcrübəsi göstərir ki, hansısa məsələdə razılıq yoxdursa, partiya bütövlüyü naminə yenidən qurultay keçirilir. Özünə arxayın olan siyasi təşkilat və onun lideri bundan çəkinməməlidir. Əgər çoxluq yenidən qurultay tələb edirsə, buna qarşı çıxmaq nizamnamə pozuntusudur. Lakin Müsavatı monopoliyaya alanlar yenidən qurultay olacağı təqdirdə seçilməyəcəklərini yaxşı anlayırlar. Buna görə də qurultaydan imtina edir və etiraz edənləri repressiv üsullarla cəzalandırır, partiyadan uzaqlaşdırırlar. İndiyə qədər ictimai-siyasi proseslərdə aktiv iştirak edənlər, partiya daxili siyasi sistemi yaradanlar kənarda qalıb. Onlar hansısa formada öz ideyalarını cəmiyyətə çatdırmağa məcburdurlar. Buna görə də yeni hərəkatın yaranması tam zərurətdən ortaya çıxan məsələdir.\n- Maraqlıdır, İsa Qəmbərin Almaniyada yaşayan qardaşı Rövşən Qəmbər də baş verənlərlə razı deyil və yeni partiyanın anonsunu verir.\n- O, qurultayda çıxış etmək istədiyini, lakin imkan yaradılmadığını özü deyib. Onun 2009-cu ildə partiya sıralarından çıxarıldığı bəhanəsini gətiriblər. Amma özü 2013-cü ildə yaxşı işlədiyi üçün Müsavatın fəxri fərmanı ilə təltif olunduğunu deyir. Deməli, təkcə seçkilərdə yox, bir çox sahədə saxtakarlığa yol verirlər və bunlar yavaş-yavaş üzə çıxır. Bu baxımdan baş verənlərin yeni siyasi təşkilatın meydana çıxması ilə nəticələnəcəyini düşünürəm. Faktiki olaraq Müsavatda nizamnamə kobud şəkildə pozulub. Rəhbər vəzifələrində təmsil olunanların bəziləri ümumiyyətlə partiya üzvü deyil. Sadəcə olaraq, Qərbin dəstəklədiyi, maliyyə verdiyi hansısa QHT rəhbərləridir. Düşünürlər ki, gələcəkdə bu tipli insanlar vasitəsilə Qərbdən maliyyə ala bilərlər. Belələrini rəhbərliyə gətirəndə, illərdir Müsavatda fəaliyyət göstərənlər qıcıqlanır. Buna görə də təbii olaraq hazırkı proseslər yaşanır.\n- Yeni hərəkatı hazırki rəhbərlik iqtidarın layihəsi hesab edir. Lakin hərəkatda təmsil olunan Adil Qeybulla ictimai-siyasi proseslərdə mühüm iştirakı olmayan partiyanın iqtidar üçün maraqlı olmadığını bildirib. Siz necə düşünürsünüz?\n- Həqiqətən də belədir. Rəhbərliyi Müsavatı çox pis vəziyyətə salıb. Bu partiyanın hazırda Azərbaycanın ictimai-siyasi proseslərə təsir etmək gücü sıfıra bərabərdir. Ölkədə qəzet üzərində fəaliyyət göstərən partiyalar var. Müsavat da yavaş-yavaş belə partiyaya çevrildi. Bələdiyyə seçkilərinə qatılmır, ictimai-siyasi həyatda heç bir dəstəyə malik deyil. Yeni ideyalar, alternativ təkliflər verə bilmirlər. Partiyada kadr dəyişikliyi, islahatlar yoxdur. Müsavat beş-altı nəfərin toplaşıb çay içdiyi dərnəyə çevrilib.\n- Siyavuş müəllim, Sərdar Cəlaloğlu Əli Kərimlini müxalifətin “primadonnası” adlandırdı. Bu haqda nə deyə bilərsiniz?\n- Mən siyasətdə həmişə proqnoz vermişəm, təhlillər aparmışam. Amma kimliyindən asılı olmayaraq heç kimi təhqir etməmişəm. Hətta düşmən mövqeyində dayandığım adamları da. Ona görə də bu məsələ haqda heç nə demək istəmirəm. Kim kimə nə deyir, özləri bilər.


Şərtlər va Qaydalar\nBu Şərtlər və Qaydalar www.dena.az və www.denizegece.az saytlarının istifadə qaydalarını müəyyənləşdirir. Səhifəyə daxil olmaqla, bu Şərtlər və Qaydaları tam olaraq qəbul etmiş olurnuz. Bu səhifədə əks olunan istifadə qaydalarından imtina etsəniz, səhifənin istifadəsini həmən dayandırın.\nSaytımızda qəbul olunan ödəniş metodları aşağıdakı variantlardan ibarətdir:\nDebit / Credit Card(Visa, MasterCard)\nNəğd / POS Terminal\nwww.dena.az və ya www.denizegece.az saytına daxil olub onlayn ödəniş sistemindən istifadə etmək üçün Sizdən özünüz haqqında müəyyən məlumatları təqdim etməyə xahiş olunacaq. Məsələn: ad və soyad, doğum tarixi, həmçinin əlaqə və maliyyə detalları.\nOnlayn formalarını doldurandan sonra kredit kartınızdan ödəniş alınacaq və e-poçt vasitəsilə ödəniş qəbzi Sizə göndəriləcək. Ödəniş Deniz Egece Neurosience Academy MMC tərəfindən işlənəcək və satınalma fakturasına daxil olunacaq.\nA. İstinad bizim və ya akkreditə olunmuş müəssisələrə mənfi təsir göstərməyəcəkdir (məsələn, ev şəraitində iş imkanları və şübhəli iş növlərini təmsil edən təşkilatlar, ticarət birlikləri və ya digər bu kimi təşkilatların əlaqələndirilməsinə icazə verilməyəcəkdir);\nB. Təşkilat və www.dena.az arasında heç bir xoşagəlməz hadisə baş verməmişdir;\nC. Hiperistinadın ümumi faydası onun heç yoxluğundan daha üstündür;\nD. Ümumi resursun məlumatlar kontekstində və yaxud təşkilatın missiyasına dəstək ola biləcək bülleten və ya oxşar məhsulda redaksiya məzmunu ilə uyğun gəlir.\nSifarişlər bazar ertəsi günündən şənbə gününədək alıcı tərəfindən göstərilən ünvana çatdırılır. Çatdırılma, www.dena.az tərəfindən satın alınan malların zamanında alıcıya təslim edilməsini təmin etmək üçün maksimum səylə təmin olunur.\nÖlkə daxili olan sifarişlər kuryer və ya poçt vasitəsi ilə, ən sürətli və ödənişsiz şəkildə çatdırılır.\nAzərbaycan Respublikasının qanununun 15-ci maddəsinə əsasən istehlakçı malın alınma günü sayılmamaq şərti ilə, 14 gün (2 həftə) ərzində həmin malı lazımi keyfiyyətli mala dəyişdirmək hüququna malikdir. İstehlakçı tərəfindən əldə edilmiş lazımi keyfiyyətli mal istifadə olunmayıbsa və onun əmtəə görünüşü, həmçinin mal və yaxud kassa qəbzi saxlanılıbsa, bu hallarda mal dəyişdirilə bilər.\n*** Məhsullar GERİ QAYTARILMIR. ***\nBütün məhsulların müəllif hüquqları Deniz Egeceyə məxsusdur və qorunur. Fikir və sənət əsərləri qanunu №5846-ya əsasən məhsullar geri götürülə, sürəti çıxardıla, kommersiya məqsədləri ilə çoxaldılıb paylanıla və ya satıla bilməz, əks-təqdirdə, maddi və mənəvi kompensasiya ödənişi tətbiq olunacaq.\nƏlavə yardım ya məsləhət üçün aşağıdakı yollardan bizimlə əlaqə saxlaya bilərsiniz:\nÜnvan: Bakı, 8 Noyar Prospekti 15, Azure Business Center, Ofis 116\nWhatsApp: +994 (77) 255 4485


Azərbaycanda keçirilən beynəlxalq idman oyunları ölkəmizə nə verir? » Gundeminfo.az\nİcra başçısı bir ailənin dağılmasına bais olub\nİlham Əliyev Bakıda açılışda - FOTOLAR\nKeçmiş nazirin qohumları Ağsunu necə ram etdilər...\n“Muğanbank” müştərilərindən əlavə ödəniş tələb edir - VİDEO\nUEFA Avropa Liqasının final mərhələsinə sayılı günlər qalır. Bakı Olimpiya Stadionunda baş tutacaq qarşılaşma ilə əlaqədar ölkəmizə çox sayda turistin gəlişi gözlənilir. Turistlər ölkəmizə səfər zamanı Azərbaycan mədəniyyəti, tarixi, mətbəxi, müasirliyi ilə tanış ola bilərlər. Baku.News xəbər verir ki, Oxu.Az-a açıqlama verən millət vəkili Hikmət Babaoğlu bu tədbiri idman bayramı adlandırıb.\nOnun sözlərinə görə, Azərbaycan idman ölkəsidir, idmançılarımız bütün idman yarışlarında ölkəmizi layiqincə təmsil edir, çoxsaylı medallarla vətənə qayıdırlar: “Final oyununun Bakıda keçirilməsi bir daha Azərbaycanda idmanın, kütləvi idman növlərinin inkişafını stimullaşdırmaqla bərabər, digər çoxsaylı sahələrə də öz təsirini göstərəcək ki, bunların başında turizm gəlir. Azərbaycanda xüsusi turizm siyasəti həyata keçirilir, turizm səlahiyyəti formalaşır”.\nH.Babaoğlu deyib ki, turizm mürəkkəb, amma çox gəlirli sahədir: “Çünki turizmin inkişaf etdirilməsi ilk növbədə kommunikasiyaların olması, logistik problemlərin həll edilməsi, hotel saylarının kifayət qədər olması, müvafiq qiymətə hotel təkliflərinin olmasından asılıdır. Bunların hamısını Azərbaycan ötən illər ərzində təmin etməyi bacarıb.\nHər kütləvi tədbirlərdən sonra Azərbaycana çoxsaylı insanlar gəlir. Onlar Azərbaycanda yaradılmış bu infrastrukturu, istirahət ab-havasını, Azərbaycanın tarixi yerlərini, mətbəxini tanıyırlar və beləliklə, onlarda növbəti dəfə ölkəmizə gəlmək arzusu yaranır”. Millət vəkili əlavə edib ki, keçiriləcək final oyununu həm də bu kontekstdə qiymətləndirmək lazımdır.\n“Bu faktın özü turizm hadisəsidir. Çünki ölkəmizə gələn futbol azarkeşləri həm də ölkəmizdə turist kimi qalacaq, ölkəmizin mədəniyyəti, mətbəxi və tarixi ilə tanış olacaq, Azərbaycan həqiqətlərini tanıyacaqlar. Bu, eyni zamanda, bundan sonra da Azərbaycana gəlməsi üçün motivasiya olacaq. Buradakı təhlükəsizlik tədbirlərini, Azərbaycanın sabit ölkə olmasını görəcəklər. Bu stimullaşdırıcı hallar ölkəmizin turist axını ilə təmin olunmasına gətirib çıxaracaq”, - o qeyd edib.\nAzərbaycan Turizm Assosiasiyası sədrinin müşaviri Müzəffər Ağakərimov ölkəmizdə son 10-15 ildə dünya miqyaslı beynəlxalq idman tədbirlərinin, musiqi festivallarının, mədəniyyət tədbirlərinin, işgüzar görüşlərin keçirildiyini deyib.\n“Təbii ki, bunlar hamısı turizmin inkişafına güclü təkan verir. Qeyd etmək istəyirəm ki, Azərbaycanda keçirilən idman yarışları böyük rol oynayır.\nFikir verin: 2015-ci ildə ilk Avropa Oyunları, 2017-ci ildə İslam Həmrəyliyi oyunları, beynəlxalq gimnastika yarışları, “Formula-1” Azərbaycan Qran-Prisi, indi isə Avropa Liqasının final oyunu Azərbaycana gələn turistlərin sayını qat-qat artırıb”.\nOnun sözlərinə görə, bu kimi beynəlxalq tədbirlərin keçirilməsi onu göstərir ki, Azərbaycan həm sabit, qonaqpərvər ölkədir, həm də qonaqları qarşılamaq üçün gözəl infrastruktura malikdir:\n“Nəinki Bakı şəhəri, Abşeron yarımadası, eləcə də, regionlar turistləri qarşılamaq və onlara xidmət göstərmək üçün yüksək səviyyədə hazırlığa malikdir. Onu da qeyd edim ki, Azərbaycanın belə tədbirlərə ev sahibliyi etməsi ilə ölkəmizdə yüksək səviyyəli kadrlar da yetişib. Bu da onu göstərir ki, bizə gələn qonaqlara xidmət göstərən kadrlar böyük təcrübəyə malikdir”.\nMüşavir deyib ki, bu kimi tədbirlər bundan sonra da Azərbaycanda keçiriləcək. “Azərbaycan dünyada öz sözünü demiş ölkədir. Bu beynəlxalq əhəmiyyətli tədbirlər həm turizm sahəsində, həm idman yarışlarında, həm də mədəni tədbirlərdə və işgüzar biznesin inkişafında mühüm rol oynayacaq. Buna baxmayaraq, Azərbaycan turizm qurumları kütləvi turizmi inkişaf etdirmək üçün əllərindən gələn bütün səyləri əsirgəmirlər. Yəni Azərbaycanda sadalıqlarımızdan başqa həm çimərlik, həm sağlamlıq turizminin inkişaf etdirilməsi üçün çoxlu sayda işlər görülür.\nGələn qonaqların sayı və artımı bizi arxayınlaşdırmamalıdır. Azərbaycan elə bir ölkədir ki, burada 365 gün turizmi inkişaf etdirmək olar. Gələn qonaqların sayını da ildən-ilə artırmağa da səy göstərəcəyik”, - M.Ağakərimov bildirib.\n119 dəfə oxundu\nETSN və MiDA-da rəsmi yoxlama - Palata materialları parlamentə göndərib\n"Azərsu"yun işçiləri torpaq altında qaldı: ölən və yaralanan var - Qazaxda uçqun\nKTMT ilə bağlı yeni söhbətlər nə məsələdir?\nBerdiməhəmmədov kitab yazdı - Bu dəfə it barədə\nDünyanın ən böyük zavodlarından biri yanır\nOnlar bu il universitetlərə qəbul olundular, amma ali təhsildən imtina etdiər - səbəb nədir?\nNazir müavini: Bəzi məktəblər problemlərinin köklü həlli ilə bağlı məsələyə sistemli yanaşmırlar\nBakıda 2 həftə əvvəl qəza törədib qaçan sürücü saxlanılıb\nRayon rəhbəri işə yeni qəbul olmuş gənc müəllimlərlə görüşdü - FOTOLAR\nSon günlər uşaqlar niyə qusur? - Valideynlər narahatdır\nİş adamı hamilə sevgilisini küçədə döyüb bu günə qoydu - FOTOLAR\n“Toyuq-cücə də saxlayıram...” - Vidadi Zeynalov\nUkraynanın yeni xarici işlər naziri Azərbaycana gələcək\nErmənistan silahlı bölmələri atəşkəsi 20 dəfə pozub\nPrezident Ağsu rayonuna 2 milyon manat ayırdı\nNazirlikdən manatla bağlı - Mühüm açıqlama\nKeçmiş məhkəmə sədrinin qətlinin istintaqı Baş Prokurorluğa verildi\nQayda pozan piyadaları kim cərimələyəcək? - RƏSMİ AÇIQLAMA\nYol polisi uşaqların dili ilə sürücülərə müraciət etdi - VİDEO\nAzərbaycanda yeni doğulmuş körpələrin əsas ölüm səbəbi açıqlandı\nBakıda daha bir dünya çempionatı keçiriləcək\n"Azərişıq" ASC-nin vəzifəliləri "İnfiniti" klubdan 129 min manat rüşvət tələb edib?\nGələn il büdcəmiz 26 milyard manata yaxın olacaq\nMustafayev dostlarından polisə niyə şikayət yazıb? - İLGİNC\nRövşən Rzayev: “Çıraqovlar və digərləri Ermənistana qarşı” prosesini davam etdirmək olar”\nBakıda avtobusların hərəkət intervalı azaldılacaq\nMTRŞ: Özəl televiziyalarda şou və əyləncəli proqramlar çoxluq təşkil edir\nNazir əmr imzaladı - PPX əməkdaşları piyadaları cərimələməyəcək\nGüllələnən eks-məmur Ədalət Partiyasının Tovuzdakı sədri olub\nBakının “Sabiha” restoranında iyrənc mənzərə - FOTOLAR\n427 min dolları mərc oyununda uduzan məcburi köçkünlə bağlı - QƏRAR\nVilayət Eyvazov əmr verdi\nQaraağacı kəndində səyyar qəbul-görüş keçirildi - FOTOLAR\nMehriban Əliyeva Kürdəxanıda yeni yaradılan istirahət parkı ilə tanış olub\nƏhməd Davudoğlu AKP-dən istefa verib\nPaşinyanın başqa çarəsi yoxdur - Rəsmi Bakıdan bəyanat\nAzərbaycanın daha bir paraüzgüçüsü dünya çempionatında medal qazandı - VİDEO\n"Neftçi"nin polisə verdiyi İT mütəxəssisi: "Yalan məlumat yayıblar"\nTanınmış müğənnidən xəstə uşaqlara JEST\nBakıda həkim stolunda ölüm - Diş çəkdirərkən...\nSon 5 ildə uşaqlara ən çox verilən adlar - Yusif, Zəhra...\nDeputat Cavanşir Feyziyevin avtomobili ilə qəza törədən şəxs şikayətçidir\nOrdumuzda genişmiqyaslı təlimlər başlayır\nSəkkiz vəzifəli şəxsdən İnsan hüquqları komitəsinə şikayət olundu


“Bəzi insanlar teatrın yaşamağına mane olur” – MÜSAHİBƏ\nNicat Kazımov: “Mən qalmaqallarla məşhur olmamışam”\n“Gündəlik Teleqraf” qəzetinin suallarına Gənc Tamaşaçılar Teatrının rejissoru, əməkdar artist Nicat Kazımov cavablandırıb.\n- 2013-cü ildə Əməkdar artist fəxri adına layiq görüldünüz. Bu ad sizə hansı məsuliyyəti gətirdi?\n- Mən teatra gələndə içimdə fəxri ad almağa daha çox istək var idi. Çünki o vaxtlar fəxri adı olanlar barmaqla sayılacaq qədər və həqiqətən gözəl sənətkarlar, layiqli insanlar idilər. Heç kəsin acığına gəlməsin, çox sağ olsunlar. Amma indi mənə elə gəlir ki, bu ad gecikmişdi. Ona görə onun ləzzətini hiss edə bilmədim.\n- Neçə il öncə bu fəxri adı almaq istəyərdiniz?\n- Ən azından 10 il. Əgər elədiyimiz işləri ortaya qoysaq, bəli, on il öncə bu adı almalıydım. Və yəqin indi xalq artisti adını alacaqdım. Bir az böyük danışdım, amma belə düşünürəm.\n- Əsasən ad almaq istəyənlər deyirlər: “Filan işi gördüm və bu zirvədir, bundan sonra mənə ad almaq yaraşar”.\n- Mən heç vaxt elə fikirləşməmişəm. Bu gün mənim hər hansı tamaşam böyük uğurla nümayiş olunursa, bu o demək deyil ki, ondan artığını etmək mümkün deyil. Ondan artığını etmək mümkündür. Hər tamaşam mənim üçün ucu-bucağı görünməyən nərdivanda bir pillədir. Bilirsiniz, zirvəni o adam deyər ki, artıq sənətdən gedib. Əgər deyirəm ki, mən zirvədəyəm, deməli mənim üçün heç bir inkişaf gözlənilmir. Və mən bu sənətdə niyə qalmalıyam? Mənim üçün hər bir tamaşam- rejissor və aktyor kimi – bir addım irəli olub. Ola bilər kiminsə gözünə o bir addım görünmür, bunu sadəcə mən bilirəm. Kiçik bir misal çəkəcəm: mən 1996- ci ildə ilk dəfə rejissor kimi tamaşa hazırlayanda özümün yazdığım çox bəsit, daha çox kapusnik əhval –ruhiyyəli pyeslə və ancaq öz dostlarım, həmyaşıdlarla yola çıxdım. Bu, mənim üçün bir pillə idi. Alındı, ikinci tamaşa yenə də özüm yazdığım, yenə də kapusnikvari bu dəfə özünü təsdiq etmiş aktyorların ifası ilə təqdim olundu. Üçüncü dəfə Marşakın yazdığı pyesi rusdilli aktyorlarla səhnələşdirdim. Bu da bir pillə. Amma bunların üçü də şou-əhval ruhiyyəli tamaşalar idi. Dördüncü dəfə “Ələddinin sehirli çırağı” adlı çox ciddi tamaşaya quruluş verdim. Və ilk gündən başlayan axtarışlarım indiyə kimi davam edir.\n- Rejissorluğa keçəndən sonra aktyorluğu bir qədər arxa plana keçirmisiniz.\n- Rejissorluqla ona görə məşğul olurdum ki, aktyorluğumu da edə bilim. İndi mən teatrda rejissor ştatında işləyirəm, belə ki, iki il bundan əvvəl məni aktyor ştatından çıxarıblar.\n- Belə bir qərar qəbul olundu ki, teatrda ancaq bir vəzifədə işləmək mümkündür. 1996-cı ildən rejissorluqla məşğul olmağa başlasam da, səhv etmirəmsə, 2006-cı ildən rejissor ştatında qeydiyyata alındım. İki il öncəsinə qədər iki ştatda da var idim.\n- İlk dəfə teatr rəhbərliyini rejissor kimi necə inandırdınız?\n- Tamamilə təsadüf nəticəsində. Mən Gənc Tamaşaçılar Teatrının nəzdində yerləşən Pantomima Studiyasında işləyirdim. Bir müddət sənətdən getdim. Qayıdanda Gənc Tamaşaçılar Teatrının o vaxtki direktoru Kamal Əzizov mənə demişdi ki, səni işə götürəcəm. Gəldim yanına, amma məni aktyor kimi işə götürmək istəmədi. Elə o vaxt birdən- birə heç vaxt düşünmədiyim bir şey dedim: icazə verin tamaşa hazırlayım. Xoşunuza gəlsə tamaşanı da götürün, məni də. Xoşunuza gəlməsi tamaşanı da, məni də götürməyin. Mənə bir həftə vaxt verdilər. Birinci tamaşamı beş günə hazırladım və rəhbərliyə göstərdim. Çox bəyəndilər, repertuara daxil etdilər və 12 il teatrda nümayiş olundu. Ondan sonra hər il məndən tamaşa istəməyə başladılar.\n- Deməli, daha çox rejissor olmalıydınız...\n- Bilirsiniz, mən başa düşə bilmirəm ki, aktyorluğu bacarmayan insan necə rejissor ola bilər. Heç kəs mənim bu sözümdən inciməsin, bu sözümlə heç kimin bostanına daş atmaq istəmirəm. Mən sadəcə, təsəvvür edə bilmirəm. Yaxşı rejissor mütləq yaxşı aktyor olmalıdır. Yoxsa aktyorlar rejissoru saymazlar.\n- Diktator rejissorsunuz?\n- Demək olar ki. Əslində mən dostlarımla işləməyi xoşlayıram. Tamaşa hazırlayanda çalışıram ki, aktyorlar nəinki mənimlə, öz aralarında da dost olsunlar. Onların fikirlərinə qulaq asıram, amma mən yüz faiz bilirəm ki, mənə nə lazımdır. Müəyyən müddətdən sonra məndə diktatorluq başlayır. Tamaşalarımda improvizasiyaları sevmirəm. Çünki o hər zaman yerində olmur və tamaşanın “laxladır”.\n- Olubmu ki, buna görə aktyoru dəyişəsiniz?\n- Aktyoru dəyişməmişəm. Amma belə demək mümkünsə, onun “aşının suyunu vermişəm”. Özü də dəfələrlə olub.\n- Az qala hər köşədə sizin adınıza rast gəlmək olar. Televiziya aparıcılığı, dublyaj, teatrda rejissor, aktyor, “Azdrama”, Gənc Tamaşaçılar Teatrı, şou proqram, müğənnilik fəaliyyəti və daha nələr...Həmçinin də adınız tez-tez qalmaqallarda hallanır.\n- Mən ümumiyyətlə, qalmaqalları sevən adam deyiləm.\n- Heç düşünmürsünüz ki, məşhurluğunuza səbəb qalmaqallar olub?\n- Xeyr. Mən qalmaqallarla məşhur olmamışam. Əksinə mənimlə qalmaqal edib məşhurlaşan adamlar olub. Mənim məşhurlaşmağım 1992-ci ildə aparıcılığını etdiyim “Test” verilişi ilə oldu. Bu gün verilişi apardım, sabah artıq məşhur idim. Heç vaxt da populyar olmağın ardınca qaçmamışam. Və son vaxtlar mənim haqqımda deyilən sözlərin heç birinə cavab vermirəm.\n- Fəxri adın belə bir qərar vermənizə təsiri varmı?\n- Bunun fəxri ad alıb almamaqla heç bir bağlılığı yoxdur. Çünki həyatımı ona sərf etmək istəmirəm.\n- Bəs nə vaxtdan bu qərara gəlmisiniz?\n- Üç-dörd il olar. Daha dəqiqi, atam dünyasını dəyişəndən sonra. Bilirsiniz, heç gözləmədiyin anda həyatın sonu gəlir. Sən bilmirsən onun sonu nə vaxtdır. Və bilmədiyim halda mən niyə ömrümü-günümü dedi-qoduya həsr etməliyəm? Fikir verin, heç kimin bostanına mən birinci daş atmıram. Qalmaqal deyəndə ki, bircə Cənnət Səlimova ilə qalmaqalım olub.\n- Ötən il “Azdrama” kollektivindən də sizə qarşı hücumlar oldu.\n- Mən cavab verməmişəm. Haqqımda fikir bildirən adamlar birinci gedib özlərinə baxsınlar. O neyləyib, bu barədə düşünsün. Nə var ki, deməyə. Mən burada oturub deyim ki, Entoni Hopkins ümumiyyətlə, aktyor deyil. Haqqımda danışanlar da məndən qat-qat yaşlı insanlardır. Şər-böhtan, ikiüzlülük...adam kişi olar. O adamlarda kişilik də yoxdur. Onlara cavab verməyə mənim nə həvəsim, nə də vaxtım var. Allah onlara da iş yetirsin, başları qarışsın.\n- Sizcə, bu nədən qaynaqlanırdı? Siz bir rejissor kimi onları inandıra bilmədiniz?\n- O aktyorlar mənimlə işləməyiblər axı. Onlar çox gözəl bilirlər ki, mənim tamaşamda oynaya bilməyəcək. Köhnə ənənəvi üslubda işləyən aktyorlardırlar, bəlkə də öz sahələrində çox yaxşıdırlar, amma mənimlə uyğunlaşa bilmirlər. Düşündülər ki, kimin arxasında adamı yoxdur, bircə Nicatın...Çünki bu yerə qədər mən nəyə nail olmuşamsa bu, Allahın köməkliyi ilə öz gücümə olub.\n- Rejissor kimi “Azdrama” özü sizi dəvət etmişdi, yoxsa siz müraciət etmişdiniz?\n- Məni İsrafil müəllim dəvət edib. Bilirəm ki, o birinci dəfədən ora dəvət etmək istədiyi rejissorların sıralamasında mənim adım var idi. Hətta orada tamaşa hazırlamasam da mənə verdiyi bu dəyərə görə İsrafil müəllimə təşəkkür edirəm. İndiyə kimi orada dörd tamaşa hazırlamışam, hamısında da İsrafil müəllim özü dəvət edib, amma tamaşalar öz seçimim olub.\n- İndi “Azdrama” akademik deyil, eksperiment tamaşalar hazırladığına görə tənqid olunur. Bu tənqidlərə sizin fikrinizi bilmək maraqlı olardı...\n- Akademik səviyyə deyəndə nəyi nəzərdə tuturlar: bir nöqtədə dayanıb, uca səslə danışmağı? Hər teatrın yaxşı və zəif tamaşaları var. Və bu labüddür. Ən azından İsrafil müəllim nəsə etməyə çalışır. Əslinə qalsa, hər yeni tamaşa özü bir eksperimentdir. Bizim sənətimiz başdan-ayağa eksperimentdən ibarət deyilmi?\n- “Azdrama”da daimi işləyərsiniz?\n- Heç vaxt. Mənim üçün Gənc Tamaşaçılar Teatrı çox doğmadır. Yenə deyirəm, “Azdrama”nın aktyorları doğmadır və onlarla işləmək mənim üçün çox xoşdur: istər Laləzar xanım, istər Rafiq Əzimov, istər Şəlalə, istərsə də digərləri olsun. Gənc Tamaşaçılar Teatrının aktyorları isə mənim övladlarım kimidirlər. Onların ilk addımları mənim yanımda olub. Bu teatr mənim evimdir, Mübariz müəllim sağ olsun, mənə hər cür şəraiti yaradır, “Azdrama” isə mənə nə qədər doğma olsa da bütün hallarda orada qonağam.\n- Azərbaycan teatrının bu günü barədə nə düşünürsünüz?\n- Azərbaycan teatrı yaşamaq istəyir. Bu gün bəzi insanlar adını Azərbaycan teatrının təəssübkeşi qoyub onun yaşamağına mane olmaq istəyirlər. Bu mənada teatrımız böyük bir çarpışmanın içərisindədir. Vaxt olub ki, Tofiq Kazımov teatra gələndə yeni nəfəs, gəncləri gətirib, köhnə məktəbə son qoyulub. Onda o böyük sənətkarlar dəyişkənliyi qəbul edə bildilər. Kimi teatrdan uzaqlaşdı, kimi qaldı işlədi: İsmayıl Osmanlı, Hökümə Qurbanova, Nəcibə Məlikova kimi... Kimlərsə işləyə bilmədilər və uzaqlaşdılar, yeni nəsil üçün çəpər olmadılar.\n- Amma deyirlər, çəpər olublar...\n- Yox. Bu günkülər onlardan betərdirlər. Teatr mütləq müasirləşməlidir. Biz 20, 30 il bundan əvvəlki estetika ilə tamaşa göstərə bilmərik. Bugünki tamaşaçı buna baxmayacaq. Mütləq müasir düşüncə olmalıdır, mütləq savad olmalıdır, öz milli keyfiyyətlərimizi dünya teatr ənənələri ilə uyğunlaşdırıb tamaşa hazırlamalıyıq.\n- Bizim teatr dünya teatrlarına uduzur?\n- İndi Cənnət Səlimova ilə aranız necədir?\n- Biz elə o vaxt barışdıq. Mən yaxınlaşdım, məsələyə aydınlıq gətirdim.\n- Nicat bəy, indi də toylara gedirsiniz?\n- Yox. Dörd ildir ki, toylara getməyə son qoymuşam.\n- Bir ara müğənnilik edirdiniz...\n- O restoran, şou proqram üçün lazım idi. O vaxtlar şou proqram aparırdım, müğənnilər də hər zaman gecikirdilər, ona görə məcbur olub mahnı yazdırdım, altı-yeddi disk buraxdım. Mənim üçün aktyor oxumağı bacarmalıdır. Müğənni kimi yox, aktyor kimi...\n- Bildiyim qədər övladlarınız da tamaşalarda oynayır.\n- Böyük oğlum həm Gənc Tamaşaçılar Teatrında, həm də “Azdrama”nın səhnəsində oynayır. Onun 16 yaşı var, aktyorluğa hazırlaşır.\n- Siz istəyirdiniz ki, davamçınız olsun?\n- Yox, mən istəmirdim. Amma artıq başqa çarə yoxdur. Kiçik oğlum da Gənc Tamaşaçılar Teatrında tamaşalarımda oynayır.\n- Xanımınız tamaşalarınıza baxır? Təndiq edir?\n- Əlbəttə, baxır. Bütün tamaşalarımın premyerasına gəlir. Tənqid də edir. (gülür)


Xəbərlər - Niyə bütün filtr press operatorları membran filtri presinin daha yaxşı olduğunu söyləyirlər\nMembran filtri presi, yüksək effektiv dehidrasyonun filtrasiya prosesinə aid olan sıxılmış hava prinsipini qəbul edir. Filtre plitəsinin ilkin yoğurulmasından sonra tambur filtrinə daha çox süzülməyə nail olmaq üçün baraban membranı yenidən şişiriləcək (və ya maye), filtr pastasının nəmini xeyli azaldır. Və son illərdə maşın neft, kimya, qida, elektronika, keramika, tekstil və digər peşələrdə geniş yayılmışdır. Qidalanma prosesinin sonunda filtr tortu, baraban membranı vasitəsilə yüksək təzyiqlə basılaraq filtr tortunun nəmini xeyli azaltmaq üçün. Tamamilə avtomatik müalicə də xeyli işçi qüvvəsini azaldır və bəzi proseslərdə qurutma prosesindən qaçınmaq olar.\nDiafraqma filtri presinin filtr lövhəsi diafraqma boşluğu ilə iki tərəflidir. Çərçivə filtri presinin filtr lövhəsi ilə müqayisədə diafraqma filtr plitəsi iki ön və arxa işləyən süzgəc səthinə malikdir: diafraqma. Basınç mühiti (sıxılmış hava və ya maye kimi) diafraqmanın arxasına daxil edildikdə, diafraqma filtrləmə otağının istiqamətinə çıxacaq, yəni filtrləmə prosesi başa çatdıqdan sonra filtr tortu yenidən yüksək təzyiq altında yoğrulur. Süzgəc tortunun nəmliyi adi filtr plitəsindən 10-40% aşağı ola bilər. Ənənəvi qutu filtri presi ilə müqayisədə, filtr keksinin qatı tərkibi bəzi şərtlərdə 2 dəfədən çox artırıla bilər və materialın daşınma dəyəri xeyli azalır # Plitə və karkas filtri presi #\nFərqli xammalın materiallarına görə, yüksək keyfiyyətli filtrasiya təmin etmək üçün fərqli xammal və növlər seçilməlidir. Diafraqma materialları bunlardır: Yamato kauçuk, nitril butadien kauçuk, teflon və s. Bariyer filtri presinin yaxşı süzgəc effekti, yüksək keyfiyyəti, əməyin qənaəti və materialın ikincil müalicə dəyəri sayəsində əsas peşələrdə müsbət lider mövqeyə malikdir. Məsələn: boya, örtüklər, keramika, ətraf mühitin qorunması, çirkab suların təmizlənməsi, tikinti, çamur, kimya sənayesi və s. Əgər mayenin bir qədər yüksək viskozitesi üçün istifadə olunarsa, reduktor və ya tezlik tənzimləyicisinə uyğun gəlməlisiniz, dişli nasos eynidır.\nÜstəlik, diafraqma filtri presi kiçik həcmli, asan işlənən, təməlsiz, sadə və qənaətli quraşdırma üstünlüklərinə malikdir. Diafraqma filtri presi qeyri-sabit kimyəvi xüsusiyyətlərə malik mayenin nəqli üçün istifadə edilə bilər. Pnevmatik nasosun aşağı kəsmə qüvvəsi sayəsində məlumatlara az fiziki təsir göstərir. Məsələn: işığa həssas materiallar, flokulyant və s. Tikinti sahələri, sənaye və mədən tullantı suları kimi nisbətən zəif tikinti mühiti olan yerlərdə kanalizasiya kanalındakı bir çox çirklər və qarışıq komponentlər səbəbindən boru kəmərinin bağlanması asandır. Bariyer filtri presi hissəciklərdən keçə bilər və axın sürəti tənzimlənir. Boru kəməri bloklandıqda, maneəsiz olana qədər aktiv şəkildə dayanacaq. Əks təqdirdə, elektrik nasosunun yükü çox yüksək olacaq və motor isti və həssas olacaqdır.


"Azərbaycan Hava Yolları" QSC (AZAL) iyulun 10-dan 31-dək həyata keçiriləcək Bakı-Minsk marşrutu üzrə reyslərdə "Belavia" Belarus aviaşirkətinin marketinq tərəfdaşı oldu.\nAZAL-dan xezerxeber.az-a verilən məlumata görə, uçuşların tezliyi həftədə iki dəfə – cümə və bazar günləri olmaqla ümumilikdə yeddi reys yerinə yetiriləcək.\nMəlumata əsasən, aviabilet satışı həm milli aviadaşıyıcının www.azal.az saytında, həm də "Belavia" aviaşirkətinin www.belavia.by saytında həyata keçiriləcək.\nXatırladırıq ki, uçuşlara yalnız koronavirus (COVID-19) testindən keçən sərnişinlər buraxılacaq. Tibbi Ərazi Bölmələrini İdarəetmə Birliyi (TƏBİB) tərəfindən akkreditə olunmuş, həkim göndərişi olmadan sərnişinlərin COVID-19 üçün yoxlamadan keçə biləcəyi laboratoriyaları sırasında "Referans" laboratoriyası, "Leyla" klinikası, "Memorial" klinikası, "Bona Dea" xəstəxanası, "İnci" laboratoriyası, Bakı Xüsusi Təhlükəli İnfeksiyalara Nəzarət Mərkəzi (XTİNM), "Caspian Hospital" və "UltraLab" var.


Ərdoğan Ermənistanla aranı düzəltməyə başlayıb\nƏrdoğan nazirləri toplayır – Gündəmdə Ermənistanla bağlı məsələ də var\nNazirlər Kabinetinin iclası zamanı həm ölkədaxili, həm də ölkəxarici məsələlər müzakirə olunacaq. 19.01.2022, Sputnik Azərbaycan\nBAKI, 19 yanvar — Sputnik. Bu gün Türkiyə Prezidenti Rəcəb Tayyib Ərdoğanın sədrliyi ilə Nazirlər Kabinetinin iclası keçiriləcək. Sputnik Azərbaycan xəbər verir ki, bu barədə Türkiyə Prezident Administrasiyasından bildirilib.Bildirilir ki, görüş zamanı Türkiyənin Ermənistan ilə danışıqlar üzrə xüsusi nümayəndəsi Sərdar Kılıçın erməni həmkarı Ruben Rubinyanla ilk görüşünün nəticələri və bundan sonra atılacaq addımlar müzakirə ediləcək.İclas zamanı, həmçinin Türkiyə iqtisadiyyatının vəziyyəti hökumətin iclasında əsas müzakirə mövzusu olacaq. Qiymətlərin endirilməsi və inflyasiya ilə mübarizə məsələləri müzakirə olunacaq.Türkiyə - Ermənistan rəsmilərinin Moskva görüşüQeyd edək ki, yanvarın 14-ü Moskvada Türkiyə və Ermənistanın xüsusi nümayəndələri arasında danışıq olub. Danışıqlar 1,5 saat davam edib. Danışıqların detalları açıqlanmır."Tərəflər ilkin şərt olmadan tam normallaşma məqsədilə danışıqları davam etdirməyə razılaşıblar. Xüsusi nümayəndələr arasında ikinci görüşün yeri və tarixi daha sonra diplomatik kanallar vasitəsilə müəyyən ediləcək", - Türkiyə XİN-inin görüşün yekunlarına dair məlumatında deyilir.Ankara və Yerevan ötən ilin dekabrında əlaqələrin normallaşması prosesini başladıblar. Bunun üçün hər iki ölkədən xüsusi nümayəndələr – Sərdar Kılıç və Ruben Rubinyan təyin olunub.\n11:17 19.01.2022 (Yenilənib: 11:18 19.01.2022)\nNazirlər Kabinetinin iclası zamanı həm ölkədaxili, həm də ölkəxarici məsələlər müzakirə olunacaq.\nBAKI, 19 yanvar — Sputnik. Bu gün Türkiyə Prezidenti Rəcəb Tayyib Ərdoğanın sədrliyi ilə Nazirlər Kabinetinin iclası keçiriləcək. Sputnik Azərbaycan xəbər verir ki, bu barədə Türkiyə Prezident Administrasiyasından bildirilib.\nBildirilir ki, görüş zamanı Türkiyənin Ermənistan ilə danışıqlar üzrə xüsusi nümayəndəsi Sərdar Kılıçın erməni həmkarı Ruben Rubinyanla ilk görüşünün nəticələri və bundan sonra atılacaq addımlar müzakirə ediləcək.\nİclas zamanı, həmçinin Türkiyə iqtisadiyyatının vəziyyəti hökumətin iclasında əsas müzakirə mövzusu olacaq. Qiymətlərin endirilməsi və inflyasiya ilə mübarizə məsələləri müzakirə olunacaq.\nTürkiyə - Ermənistan rəsmilərinin Moskva görüşü\nQeyd edək ki, yanvarın 14-ü Moskvada Türkiyə və Ermənistanın xüsusi nümayəndələri arasında danışıq olub. Danışıqlar 1,5 saat davam edib. Danışıqların detalları açıqlanmır.\n"Tərəflər ilkin şərt olmadan tam normallaşma məqsədilə danışıqları davam etdirməyə razılaşıblar. Xüsusi nümayəndələr arasında ikinci görüşün yeri və tarixi daha sonra diplomatik kanallar vasitəsilə müəyyən ediləcək", - Türkiyə XİN-inin görüşün yekunlarına dair məlumatında deyilir.\nAnkara və Yerevan ötən ilin dekabrında əlaqələrin normallaşması prosesini başladıblar. Bunun üçün hər iki ölkədən xüsusi nümayəndələr – Sərdar Kılıç və Ruben Rubinyan təyin olunub.


Akar Bakıda: "Hər kəs ağlını başına toplasın..." - Açıqlamalar\n31 dekabr, 2020 [12:02]\nTürkiyə Milli Müdafiə naziri Hulusi Akar, Baş Qərargah rəisi, general Yaşar Gülər və Qüvvət komandirləri Azərbaycana gəlib.\nTeleqraf.com xəbər verir ki, Hulusi Akar və Türk Silahlı Qüvvələrin komandanlığı Türkiyə ilə Rusiya arasında qurulan birgə monotorinq mərkəzində çalışacaq türk əsgərləri ilə Bakıda görüşüb.\nHülusi Akar bildirib ki, birgə mərkəzdən atəşkəs izləniləcək: “Dostlarımız vəzifəmizi yerinə yetirməyə hazırdır. Birgə mərkəz işə başladıqdan sonra fəaliyyətimiz daha da güclənəcək, azərbaycanlı qardaşlarımızın hüquqlarını müdafiə etmək vəzifəmizi yerinə yetirəcəyik”.\nNazir qeyd edib ki, hər şey aydın və birmənalıdır, Azərbaycan-Türkiyə qardaşlığı əbədidir, sarsılmazdır: "Bunu hər kəs ağlına yazmalıdır, kimsə unutmasın. Azərbaycanın sevinci bizim sevincimiz, kədəri kədərimizdir. Azərbaycan bizim qardaşımızdır. Heydər Əliyevin “Biz bir millət, iki dövlətik” ifadəsi bizim dostluğumuzun, qardaşlığımızın mənasını təşkil edir”.\nHulisi Akar Azərbaycan Ordusunun lazım olanı gözlərini qırpmadan icra etdiyini bildirib: “Azərbaycan özünün azadlığı, müstəqilliyi və torpaqlarının xilası üçün həqiqətən sinəsini sipər etdi. Hərbi marşda deyildiyi kimi, “Azərbaycan əsgəri dönməz geri”. Hər kəs bayraq üçün canını ortaya qoydu və bayraqlanan ölkənin torpaq təhlükəsizliyi Azərbaycan Silahlı Qüvvələri tərəfindən yerinə yetirildi, bu torpaqlar həqiqi sahiblərinə verildi.\nQəhrəman Azərbaycan Ordusu dünyanın 30 il seyr etdiyi torpaqlarının işğalına son qoydu. Azərbaycan türk tarixinə tarixi 44 günü qızıl hərflərlə yazdı. Bu 44 gündə əldə edilən uğur inşallah 44 il və daha çox danışılacaq”.\nAkar qeyd edib ki, Ermənistanın törətdiyi qırğınlar, faciələr əsla unudulmayacaq: “Türkiyə ilə Azərbaycan "Ölürsə şəhid, qalırsa qazi” bilriyini davam etdirəcək. Bu birlik sonsuza qədər davam edəcək. Ümid edirəm bu, ölkələrimizin, türk millətinin xeyrinə olacaq və gələcəyin təminatı olacaqdır. Necə ki, 102 il əvvəl Nuri Paşa ilə birlikdə çiyin-çiyinə işğalçılara qarşı Azərbaycan türkü mübarizə apardı və qazandı, bu gün də eyni ruhu yaşadır. Biz çiyin-çiyinə dayanıb hər cür risk və təhdidə qarşı mübarizəni götürmüş millətik.\nBu səbəbdən hər kəs ağlını başına toplamalıdır. O günki Qafqaz ordusu, bugünkü Azərbaycan Ordusu, bütün texnologiyalardan istifadə edərək, bütün imkanları səfərbər edərək, bu nəcib millətin rifahı və həyatda qalması üçün əlindən gələni etdi və etməyə davam edəcək”.\nHulisi Akar uğurla başa çatan hərbi əməliyyatlardan sonra noyabrın 10-da atəşkəs elan edildiyini xatırladıb. O, Rusiya Müdafiə naziri ilə razılaşdıqları üçün ortaq mərkəzdə işləməyə qərar verdiklərini bildirib: “Atəşkəs birgə mərkəzdən izləniləcək. Bundan əlavə, minaları aşkarlamaq, zərərsizləşdirmək və günahsız insanlara zərər verməmək üçün əlimizdən gələn hər cür dəstəyi göstərdik, bundan sonra da davam edəcək. Bu məsələdə Azərbaycan Ordusu və Türk Silahlı Qüvvətləri bir yumruq oldu. Bu məsələnin həll edilməsi üçün işimizi davam etdiririk. Çünki millətimiz nəcib, ədalətli, insani dəyərlərə, ətraf mühitə və günahsız insanlara çox həssasdır.\nBiz yalnız terrorçularla və ya əsgərlərlə mübarizə aparırıq. Biz o vətən xainləri və alçaqları kimi, Azərbaycan şəhərlərinə raket atanlar kimi, Xocalıda qırğın edənlər kimi deyilik.\nBölgəni ən qısa müddətdə təhlükəsiz vəziyyətə gətirmək və bütün insanları Azərbaycan dövlətinin qanunları çərçivəsində yaşayaraq təhlükəsiz və rahat etmək üçün səylərimizi davam etdirdik. Birgə mərkəz işə başladıqdan sonra fəaliyyətimiz daha da güclənəcək və türk-rus əsgərləri ilə birlikdə çalışaraq azərbaycanlı qardaşlarımızın haqqını, hüququnu sonuna qədər qorumaq vəzifəmizi yerinə yetirəcəyik”.


Bölüm - İqtisadiyyat - Страница 3 из 88 - Ayna.az\n“Gürzə”nin üstünə SARP savaş modulu quraşdırılır\nAzərbaycanın hərbi müəssisələrində istehsal olunmuş «Gürzə» patrul maşının üzərinə Türkiyənin ASELSAN şirkətinin SARP döyüş modulunun inteqrasiyası sınaqdan keçirilir. Artıq bununla bağlı bəzi nəticələr əldə olunub, deyə APAxəbər verir. Yerüstü obyektlər və nəqliyyat vasitələri üçün modifikasiyaları olan SARP döyüş Modulu ASELSAN şirkəti tərəfindən bir neçə il əvvəl yaradılıb. Universallığı ilə fərqlənən…\nAlmaniya istehsalı olan ikinci əl maşınlar 15 faiz bahalaşıb\nAvtomobil bazarında ciddi gərginlik yaşanır. Avro-4 standartının tətbiqi ilə əlaqədar ölkədə olan 1999-2003-cü il Almaniya istehsalı avtomobillər 10-15% bahalaşıb. Bu isə artıq maksimum həddir. Bu barədə APA TV-də yayımlanan «Sosium» verilişinin qonağı olan “ƏmlakBazarı İştirakçıları” İctimai Birliyinin sədri Ramil Osmanlı deyib. Onun sözlərinə görə, yeni standart tətbiq edilməmişdən öncə Azərbaycana…\nSahibkarlar Konfederasiyası 15 yaşını qeyd edib\nAzərbaycan Sahibkarlar Konfederasiyası (ASK) 15 illik yubileyini qeyd edib. Qurumdan bu barədə yayılan bilgiyə görə, tədbirdə İqtisadiyyat və Sənaye, Əmək və Əhalinin Sosial Müdafiəsi nazirliklərinin, Həmkarlar İttifaqları Konfederasiyasının, TÜSİAB, ATİB, Beynəlxalq Əmək Təşkilatının Bakı ofisinin təmsilçisi, həmçinin 30-dən çox sahibkar iştirak edirdi. ASK prezidenti Məmməd Musayev təşkilatın 15 il ərzində…\nAzərbaycan aclığın coğrafi sərhədlərinə yaxındır: Ərzaq idxalından asılılıq real təhlükə yaradır\nDünyada, xüsusən də inkişaf etmiş ölkələrdə ərzaq istehsalı sürətlə artır. Onların qiyməti də paralel olaraq bahalaşır. Kənd təsərrüfatına yararlı torpaq sahəsinin azalması, enerji daşıyıcılarının qiymətinin qalxması, dünya əhalisinin artımı (hər il 90 milyon), qlobal istiləşmə (hər 10 ildə temperatur 0.2-0.3 dərəcə artır) dünyada ərzaq çatışmazlığını şərtləndirir. Zəif iqtisadiyyat, təbii…\nPirallahıda günəş elektrik stansiyası tikilir\nBakının Pirallahı rayonunda günəş elektrik stansiyasının tikintisinə başlanılıb. Pirallahı rayon İH-dən “APA-Economics”ə verilən məlumata görə, stansiyanın inşa edilməsi məqsədilə Pirallahı qəsəbəsinin şimal-şərq hissəsində Alternativ və Bərpa Olunan Enerji Mənbələri üzrə Dövlət Agentliyi üçün 2 hektar torpaq sahəsi ayrılıb. Qısa müddət ərzində torpaq sahəsi, layihə və tikinti sənədləri ilə əlaqədar…\nQəbələ RLS ərazisinin gələcək sahibi hələ aydın deyil\nQəbələ RLS böyük turizm potensialı olan göz oxşayan təbiət ərazisinin gələcək sahibi hələ aydın deyil. Hələliksə bu stansiya və onun ərazisi Silahlı Qüvvələrin balansından çıxarılıb. Fəaliyyəti 2012-ci ilin dekabrında dayandırılan və 2013-cü ilin ortalarında Rusiyadan təhvil alınmış Qəbələ radiolokasiya stansiyasının («Daryal «RLS) Azərbaycan Silahlı Qüvvələrinin balansından çıxarıldığı barədə -ya…\nAvstriyanın Raiffeisen bankı Krımdakı bütün filiallarını bağlayır\nRusiya və Krım baş verənlərin mənfi təsirlərini, separatizmin və zorakı işğalçılığın acı meyvələrini dadmaqdadır. Və bu proses davam edir. Son olaraq Avstriyanın Raiffeisen (Rayffayzen) bankı aprelin ortalarınadək Krımdakı bütün filiallarını bağlayır. Müvafiq açıqlama ilə “Rayffayzen Bank Aval” Ukrayna təmsilçisi çıxış edib. Qeyd edək ki, “Rayffayzen Bank Aval”ın 96,41 faiz səhmləri…